Anak Sekolah Swasta, Ada Istimewa & Cabarannya. Ibu Ni Kongsi Info Buat Parent Lebih Tahu!

Soal pendidikan anak-anak boleh dikatakan setiap ibu bapa begitu ambil berat. Kalau boleh biarlah semua yang terbaik untuk mereka.

Kita percaya, adanya pendidikan yang sempurna, seseorang anak itu mempunyai masa depannya lebih terjamin.

Maka atas sebab ini juga, ada ibu bapa sanggup berhabis demi pendidikan anak-anak, hatta memilih sekolah swasta sekali pun tidak mengapa asalkan ibu bapa tahu itulah adalah pilihan terbaik untuk masa depan anak-anaknya.

Pun begitu, tidak salah kiranya kita cuba fahami lebih detail hal ini melalui perkongsian dari Puan Kharmila ini.

Edited: Jan 2018

”Alhamdulillah posting ni dah ramai org share & harapnya masih berguna utk dibuat panduan ringkas.”

Today I want to share on how to apply for secondary school for those who sent their kids to private primary school (especially in Selangor & Kuala Lumpur).

Sebelum tu mari jawab beberapa soalan penting.
1. Kenapa hantar anak pg sekolah rendah swasta?
2. Cukup tak bajet kalau nak hantar anak sekolah swasta sampai habis sekolah menengah?
3. Apa rancangan utk pendidikan menengah anak. Nak sekolah sains? Nak tahfiz/ulul-albab? Sekolah dekat rumah? Aliran Khas?……terlalu banyak option.
4. Asrama vs harian??

As for me, ni jawapan saya

1. Nak anak sekolah integrasi Islam (with all the Islamic values, etc..etc), masa persekolahan yg fit my schedule dan kurang permasalahan logistic.

2. Tak brapa nak cukup….boleh lar korek2 tp kena ikat perut on other expenses. Prefer kalau dapat public school/government funded school.

3. Sebolehnya nak sekolah integrasi sains-islamic. The best is ulul-albab.

4. Asrama – disebabkan jawapan No.3 dan beberapa alasan lain.

Now, perkara utama yang perlu tahu.

1. Students from private primary school TIDAK boleh memohon ke Sekolah Berasrama Penuh (SBP) atau Sekolah Kawalan atau Kelas Aliran Khas / Agama melalui sistem ONLINE.

2. Pelajar di Negeri Selangor yang tidak menduduki PSRA TIDAK akan dipertimbangkan untuk mohon ke Sekolah Agama Menengah bantuan kerajaan (sekolah di bawah JAIS).

4. SMKAKL ADA membuka peluang untuk pelajar sekolah swasta/pelajar luar Kuala Lumpur untuk memohon secara OFFLINE. (Edited: mulai kemasukan 2017, permohonan blh dibuat secara ONLINE. Sila tunggu iklan permohonan)

5. Beberapa Sekolah Menengah Agama Bantuan Kerajaan negeri2 lain juga ADA membuka peluang untuk pelajar sekolah swasta/pelajar negeri lain untuk memohon secara OFFLINE.

Sekarang, kita ulas perkara di atas satu persatu.

Sekiranya anak2 layak memohon SBP/Sekolah Kawalan/Kelas Aliran Khas / Agama, parents boleh pergi ke Pejabat Pendidikan (Pelajaran) Daerah untuk mengisi borang ASBS (Permohonan Kemasukan Murid dari Sekolah Agama/ Swasta/ Persendirian/ dan Belajar Semula ke Sekolah Menengah Kerajaan/ Bantuan Kerajaan Kementerian Pelajaran Malaysia)

Setelah diterima masuk ke sekolah menengah kerajaan, bolehlah membuat rayuan untuk kemasukan ke SBP/Sekolah Kawalan/Kelas Aliran Khas / Kelas Aliran Agama – 2nd intake ke atas. Melalui maklumat yang saya dapat dari pegawai di PPD dan dari kawan2 yang dah melalui proses ni, parents perlu juga berjumpa dengan Pengetua sekolah yang dikehendaki dan membuat pertanyaan & permohonan di situ.

Kalau nak tukar masuk sekolah menengah kerajaan aliran biasa pun kena isi borang ASBS tu yer.

Pada 2015, my 1st son ada isi borang permohonan untuk sekolah agama menengah bantuan kerajaan – sekolah di bawah JAIS secara online. Permohonan ditolak dan tidak boleh buat rayuan kerana tiada sijil PSRA. Pada tahun 2016, saya pastikan my 2nd son ambil PSRA secara ‘calon tumpang’….malangnya result tak cantik maka permohonan juga ditolak. Ada classmates my son yang diterima kerana result yang cemerlang (Mumtaz).

So, utk pelajar sekolah swasta yang tdk ambil PSRA bolehlah cuba jadi calon tumpang dimana2 sekolah agama/KAFA dalam Selangor yang sudi terima tapi kena pastikan dapat MUMTAZ…besar punya!!! Rayuan boleh dibuat berulang kali. Biasanya selepas keputusan MRSM akan ada murid yang keluar jadi peluang masih ada.

3. Pelajar sekolah rendah swasta BOLEH memohon kemasukan ke MRSM melalui sistem ONLINE.
Somehow, MRSM is the easiest option bagi pelajar2 sekolah swasta yang layak untuk ke ‘asrama penuh’. Just alert bila MARA keluarkan advertisement. Bagi pelajar sekolah swasta integrasi, MRSM Ulul Albab adalah pilihan utama. Semua MRSM kena mohon dan kena jalani interview. Kalau nak anak ke Ulul Albab, latih mereka menghafaz dari awal lagi.

Lagi satu, pastikan juga anda dah bayar hutang dengan MARA kalau ada atau pastikan orang2 yang anda jamin pinjaman mereka dgn MARA bayar hutang sebab silap gaya permohonan anak anda akan ditolak. Kalau dah ditolak dan kemudian pg settle hutang tu InsyaAllah boleh buat rayuan for 2nd, 3rd, 4th intake….heheheh….

4. SMKAKL ADA membuka peluang untuk pelajar sekolah swasta/pelajar luar Kuala Lumpur untuk memohon secara OFFLINE. (Edit: mulai kemasukan 2017, permohonan adalah secara ONLINE. Sila alert bila iklan keluar)

SMKAKL adalah sekolah dibawah KPM yang menjalankan sistem Tahfiz Model Ulul Albab (TMUA). Permohonan memang ada dibuka untuk pelajar dari sekolah swasta, kena alert dengan iklan atau boleh call JPWKL untuk pertanyaan. Pada 2015, kena pg JPWKL utk isi borang di sana, 2016 borang boleh download dan kemudian submit sahaja. Temuduga bagi calon2 swasta akan dibuat kemudian dari calon2 SRK dalam Kuala Lumpur. Surat tawaran pun akan keluar kemudian. This year kami cuma ada masa 3 hari untuk prepare barang2 selepas dapat surat tawaran.

Bagi calon yang mohon dan tak berjaya, boleh cuba rayu dan rayu sebab bila tawaran MRSM keluar pasti ada pelajar yang berhenti utk masuk MRSM. Rayuan kena buat di JPWKL. Err…yang tak mohon pun boleh juga cuba mohon….last year katanya ada 3rd interview session.

5. Beberapa Sekolah Menengah Agama Bantuan Kerajaan negeri2 lain juga ADA membuka peluang untuk pelajar sekolah swasta/pelajar negeri lain untuk memohon secara ONLINE/OFFLINE.

Yang ni saya takde pengalaman sendiri. Base on cerita yang dikongsi oleh parents lain. Ada yang mohon dan diterima ke Sekolah Menengah Agama Bantuan Kerajaan di Negeri Sembilan, Pahang dan Perak. Boleh hubungi sekolah2 berkenaan untuk maklumat dan membuat permohonan.

Apa lagi pilihan yang ada kalau nak anak masuk tahfiz integrasi???

1. Bagi ibu/bapa/anak yang lahir di negeri Pahang boleh memohon masuk ke Maahad Tahfiz Negeri Pahang. Setahun akan ambil 50 pelajar sahaja jadi competition sangat sengit. My 1st son sangkut kat interview pertama, 2nd son dpt sampai ujian simulasi. Bukan rezeki mereka. Ada yuran pengajian bagi ibubapa melebihi had gaji (bayaran dalam RM300/month).

2. Sekolah di bawah Majlis Agama Islam Wilayah Persekutuan ada membuka permohonan secara online kepada pelajar2 dari sekolah rendah swasta tapi Nampak gayanya peluang tidak berapa cerah. Mungkin faktor kawasan sekolah (luar KL), atau mungkin faktor pendapatan ibu bapa (melebihi kelayakan).

3. Bagi ibu/bapa/anak yang lahir di negeri Terengganu boleh mohon Imtiaz Yayasan Terengganu. Orang luar pun blh mohon tapi quota cuma 5% sahaja. Ada interview dan ada juga yuran pengajian bagi ibubapa melebihi had gaji (bayaran dalam RM270+/month).

4. Ada banyak lagi sebenarnya tapi mostly are fully private school atau sekolah yang dibiaya oleh lembaga zakat jadi ibu bapa yang middle income ni sama ada tak ‘mampu’ bayar atau tak diterima sebab tak masuk dalam kategori layak terima duit bantuan zakat.

Anyway, pilihan ditangan kita….tapi kena merancang dari awal. Good luck parents!!!

**NOTA TAMBAHAN: Penglibatan dalam ko-kurikulum SANGAT2 penting. Pastikan anak2 anda kumpul sebanyak mungkin aktiviti. Tak dapat aktiviti dalam sekolah, hantarlah pg buat aktiviti luar sekolah.


Tanam Kangkung Dalam Tong Pun Boleh Hidup Subur. Mudah & Jimat, Sesuai Untuk  Suka Bercucuk Tanam Tapi Tiada Laman!

Nak bercucuk tanam tak perlu tanah yang luas. Bagi ibu-ibu yang nak menanam kangkung tapi tak ada ruang atau tanah yang luas, boleh juga tanam di balkoni rumah.

Nak tahu, kangkung ni sebenarnya cukup mudah ditanam dan mudah subur.

Kangkung hydropot di tepi pagar.. pertama kali mencuba.. nampak nya menjadi.. trimakasih bagi rakan2 yg slalu kongsi ilmu dalam group ni.. sbb ramai yg bertanya so saya edit caption..

dalam pasu merah tu saya letak tanah biasa je (karna nak guna yg sedia ada untuk menjimat kan cost) boleh juga menggunakan cocopeat..atau pasir..

Benih kangkung just tabur je dlm pasu tu.. dan rendam dlm bekas putih tu yg berisi air + campuran baja ab.. selamat mencuba bagi yg berminat 😊


TMJ Tunai Hasrat Adik Adam Yang Menghidap Penyakit Jantung Terbalik Ke Legoland

Kisah adik Mohd Adam Amsyar yang disahkan menghidap penyakit jantung terbalik dan dikatakan jangka hayatnya  tidak panjang sepertimana yang dimaklumkan oleh doktor kepada ayahnya, menjadikan ramai yang tersentuh hati. Apatah lagi bila mengetahui ada impiannya belum tertunai.

Menurut bapanya Abd Rahman Ahmad, 47, impian anaknya itu untuk ke Legoland mustahil dipenuhi memandangkan dia tidak lagi bekerja tetap.

“Penyakit jantung terbalik Adam dikesan doktor ketika usianya tujuh tahun selepas dia kerap sesak nafas, bengkak di bahagian muka serta anggota badan dengan tubuhnya akan menjadi kebiruaan.

“Apa yang lebih membuat saya sedih apabila doktor memaklumkan tidak dapat melakukan pembedahan bagi membetulkan keadaan jantung Adam kerana ia amat merisikokan nyawanya.

“Saya sebak apabila doktor menyatakan tiada apa-apa yang dapat dilakukan dan berpesan supaya sering datang ke hospital untuk melakukan pemeriksaan susulan selain menjaga Adam betul-betul, terutama jangan biarkan dia keletihan dan sentiasa menggembirakannya.”

TMJ Taja Ke Legoland

Memetik berita yang dikongsikan di Kosmo, Tunku Mahkota Johor (TMJ), Tunku Ismail Sultan Ibrahim berkenan menaja adik Adam dan keluarganya untuk ke taman tema Legoland, Johor Bahru.

Perkara itu dikongsi Tunku Ismail menerusi laman Twitter @HRHJohorII.

“Alhamdulillah jumpa nanti adik Adam,” ciap Tunku Ismail.

Mohd Adam Amsyar, 9, meluahkan hasrat itu ketika ditemui pemberita di rumahnya di Kampung Parit Haji Ahmad, Sanglang di sini semalam.

Bapa kanak-kanak itu, Abd. Rahman Ahmad, 47, bagaimanapun terpaksa memendam hasrat tersebut kerana tidak berkemampuan.

Rata-rata orang ramai merasa terharu dengan budi baik TMJ dan segala kebaikannya yang dilakukan terhadap kanak kanak itu dan keluarganya.

“Alhamdulillah. Untuk yang ini saya mendoakan Allah memberikan sebanyak-banyak rahmat dan berkat ke atas Tuanku sekeluarga,” jelas @chubb.

“Alhamdulillah. Terima kasih @HRHJohorII pantas dan tanpa mengira masa membantu rakyat Johor. Semoga tunku dan seluruh kerabat diRaja Johor sentiasa dlm lindungan Allah,” ujar @m_nuqman.

“Alhamdulillah. Semoga anak istimewa tersebut bergembira di Legoland dan didoakan agar segala berjalan lancar buat anak tersebut dan keluarga,” kata @DanialMDMY


“Isteri Amanah Allah SWT. Perlu Disayangi & Dilindungi.” Bakal Nikahi Mira Filzah, Ibu Titip Pesan Buat Wan Emir!

Malam ini, pelakon cantik manis dan hos terkenal, Mira Filzah bakal melangsungkan majlis pernikahan dengan Wan Emir Astar Wan Mohamad Khair-ril. Wan Emir merupakan anak kepada Timbalan Menteri Di Jabatan Perdana Menteri (Tugas-Tugas Khas), YB Datin Mastura Yazid.
Bukan hanya peminat pelakon dan hos cantik manis ini menanti dengan penuh debaran, bahkan YB Mastura sebagai ibu turut sama berdebar. Sementelah Wan Emir adalah sulungnya dari empat beradik.

Dalam satu perkongsian di laman facebooknya, YB Mastura meluahkan rasa sebagai seorang ibu. Dalam masa yang sama, beliau mengimbas kembali kenangan serta pesanan arwah suami yang juga ayah kepada Wan Emir.
Emir, ingatlah pesanan Arwah Papa. Selama hampir sebulan sebelum Arwah Papa pulang ke rahmatullah , Arwah Papa sering mengingatkan Ibu betapa Arwah Papa ingin Emir mendirikan rumah tangga secepat mungkin kerana kata nya kebahgiaan yang sebenar hanya akan tercapai setelah berkahwin.

Arwah Papa kata Emir tak boleh ‘single’ lama2 katanya. Dan Arwah Papa nak buat pelamin Emir dengan rekabentuk nya sendiri. Seperti juga yg Arwah Papa lukiskan pelamin untuk perkahwinan Imar.

Ibu ingat segala bait2 perbualan2 Arwah Papa dan Ibu itu. Dan memori itu masih jelas di fikiran Ibu .

Kini, saat itu dah sampai. Ibu akan melaksanakan segala permintaan Arwah Papa untuk Emir. Moga di izin dan di permudahkan Allah SWT.
Beliau turut menitipkan pesanan buat anak sulungnya itu yang baka menggalas tanggung jawab besar sebagai seorang ketua keluarga.

Antara pesanan Arwah Papa untuk Emir, Jadilah seorang Suami yang baik dan bertanggungjawab. Isteri adalah amanah Allah SWT ke atas diri Emir.

Perlu di sayangi dan di lindungi dengan jiwa dan raga. Keluarga keutamaan setiap Suami. Berbahagialah dan Berbahagialah hingga ke Jannah.
Ibu adalah antara wanita yang paling bertuah kerana mempunyai suami yang baik. I had a happy marriage and I love Arwah Papa very much.

How I wished he is here to celebrate Emir’s wedding. Trust Ibu, Arwah Papa’s love and spirit is here with us. It is to last us a lifetime
Di hari ia melahirkan cintanya
Ia berkata kepada kekasihnya
“Kita tidak usah berjanji untuk setia
kerana kita tidak mahu setia kerana janji
kita akan setia kerana cinta
hanya kerana cinta…”
#demicintasebuahperjuangan


“Tak Boleh Pakai Sebab Jantan.” Beli Emas Lama, Rosak Dan Terpakai Untuk Pelaburan, Cara Lelaki Ini Bikin Netizen Kagum.


Rezeki Ramadan! PM Umum Bantuan Khas Aidilfitri RM500.

Lazimnya apabila semakin dekat Aidiliftri pelbagai persiapan bakal diadakan untuk meraikan kegembiraan bersama keluarga.

Pastinya sejumlah peruntukkan kewangan diperlukan untuk membuat persiapan termasuk membeli baju raya, kuih muih dan juadah hari raya.

Namun, akibat masalah kewangan, ramai yang menghadkan perbelanjaan. Menyedari akan hal ini, kerajaan telah mengumumkan khabar gembira semalam menerusi kenyataan media Pejabat Perdana Menteri bertarikh 22 April 2021 iaitu Bantuan Khas Kewangan Aidiliftri sebanyak RM500 kepada penjawat awam Gred 56 dan ke bawah. Manakala golongan pesara juga menerima sejumlah RM250.00.

Bantuan khas ini akan memanfaatkan lebih 2 juta penjawat awam dan pesara. Manakala, turut menerima ‘duit raya’ itu termasuk kakitangan Contract Of Service, Contract For Service, Pegawai Sambilan Harian serta lantikan di bawah MySTEP.

Perdana Menteri dalam kenyataan rasminya memaklumkan pemberian ini menghargai jasa dan pengorbanan penjawat awam.

“Pemberian ini adalah bagi menghargai jasa dan pengorbanan penjawat awam dalam menggalas tanggungjawab menyampaikan perkhidmatan kepada rakyat terutamanya semasa negara mengharungi tempoh yang penuh cabaran ini,” kata Muhyiddin dalam kenyataan rasminya.

PEMBAYARAN BANTUAN PADA BULAN MEI

Pembayaran bagi bantuan khas ini akan dibuat bersama dengan pembayaran gaji bulan Mei iaitu pada 6 Mei ini.

Katanya lagi, pemberian Bantuan Khas Kewangan Aidilfitri pada tahun ini dibuat lebih awal berbanding tahun-tahun sebelum ini kerana keprihatinan kerajaan dalam membantu mereka membuat persiapan awal menjelang Hari Raya Aidilfitri.

“Kerajaan berharap dengan pemberian Bantuan Khas ini dapat meringankan beban kewangan kepada penjawat awam dan pesara serta dijadikan sebagai pemangkin kepada mereka untuk terus berkhidmat dengan penuh dedikasi.


Jamu Homemade, Buang Angin Dan Kempiskan Perut Paling Tip Top, Rugi Ibu-Ibu Tak Cuba!

Gagal menurunkan berat badan dalam tempoh berpantang antara yang ditakuti oleh semua wanita yang baru melahirkan anak. Maklumlah bimbang berat kekal dan tidak dapat mencapai berat berat lama.

Masalah kedua terbesar pastinya perut yang tidak mahu rata seperti zaman anak dara. Perut yang buncit dan menggelebeh selepas bersalin buat hati rasa tak tenang. Mengamalkan diet berkala dan amalan mengambil minuman berdetoks bagi membuang toksin adalah langkah bijak mengempiskan perut.

Petua kempis perus dan buang angin yang dikongsikan olehnya ini menarik untuk kita cuba. Nampak mudah.

Jamu Tradisional Dari Dapur

Saya nak kongsi satu jamu yang mudah disediakan. Bahan-bahannya pula boleh dapat dari dapur sahaja. Paling penting murah, jimat dan berkesan. Inshaallah yang penting konsisten amalkannya.

Saya baru 55 hari lepas bpantang anak ke-7 dan hampir 2 tahun amalkannya sejak melahirkan anak ke-6. Alhamdulillah serasi dan sangat baik untuk ibu-ibu ketika atau selepas berpantang.

Bahan-bahan:
Halba
Lada hitam
Habatussauda
Manjakani
Bawang putih
Halia
Kunyit

Caranya:

1. Sangai kering kesemua bahan.

2. Sangai bawang putih hingga masak.

3. Satukan kesemua bahan dan kisar dengan sedikit minyak hingga sebati.

4. Gentelkan bulat-bulat seperti maajun.

Amalkan jamu maajun ini setiap pagi sebelum makan dan malam, sebelum tidur.

Jamu ini selain memanaskan badan ibu yang ketika dalam pantang, baik juga untuk membuang angin dan mengecutkan peranakan. Paling
penting dapat kempiskan perut dan atasi masalah sakit badan serta kebas-kebas kaki.

Selamat mencuba!


Buat Sendiri Penyegar Udara Jika Mahu rumah Sentiasa Bersih Dan Wangi. DIY Jer Ibu-Ibu, Lebih Jimat!

Sebagai tuan rumah, pasti kita mahu tetamu yang bertandang untuk berhari raya berasa selesa dan gembira. Selain menghidangkan pelbagai juadah enak, ada baiknya, ibu-ibu mesti nak keadaan ruang tamu sentiasa bersih dan dalam masa yang sama berbau segar dan harum.

Sebagai ibu yang bekerja, ada masanya tidak sempat untuk menguruskan rumah. Usah risau buat ibu superbusy, boleh cuba buat sendiri aroma penyegar untuk rumah anda dengan hanya menggunakan bahan-bahan semula jadi.

Istimewanya juga bila berbicara tentang penyegar udara ini, ia cukup menjimatkan dan aromanya dijamin cukup menyegarkan segenap ruangan. Jadi apa tunggu lagi, jom buat!

Epal + Kayu Manis + Bunga Lawang + Bunga Cengkih

Kombinasi bahan-bahan ini akan menghasilkan bau yang segar dan pada yang sama turut menghasilkan bau yang menyenangkan sesuai dengan mood musim panas yang sejuk. Potong beberapa hiris buah epasl dan masukkan hirisan ke dalam balang dan tuangkan air. Tambah beberapa batang kayu manis dan beberapa keping bunga lawang dan bunga cengkih. Anda boleh mengubah suai aroma ini dengan menukar nisbah bahan-bahan ini mengikut bau yang anda inginkan.

Lemon + Limau + Rosemary + Vanila

Gabungan rosemary dan vanila akan menghasilkan bau yang menyegarkan. Hiriskan beberapa keping buah lemon dan buah limau dan masukkan di dalam balang yang dipenuhi air. Tambahkan beberapa titis ekstrak vanila dan tiga hingga empat tangkai rosemary.

Lemon + Thyme,+ Pudina + Ekstrak Vanila

Bau yang dihasilkan oleh thyme sangat sesuai jika digabungkan bersama lemon dan pudina. Hiriskan beberapa keping lemon dan masukkan ke dalam balang. Tambahkan air dan kemudian tambahkan beberapa tangkai daun pudina dan thyme yang segar. Anda juga boleh menggunakan daun pudina dan thyme yang kering. Ia mudah didapati di pasaran berhampiran anda. Akhir sekali, tambahkan beberapa titik esen vanila.

Oren + Halia + Badam

Campuran aroma yang manis dari badam bersama-sama dengan bau buah oren menghasilkan aroma yang cukup sempurna. Potong oren kepada hirisan tebal dan letakkan di dalam balang. Tuangkan air ke dalam balang. Tambahkan beberapa hiris lemon untuk aroma yang lebih segar. Anda juga boleh menggunakan beberapa hiris halia. Selepas itu, tambahkan beberapa titik esen badam.

Timun + Basil +Serai

Jika anda inginkan aroma yang merangsang deria, tiga bahan ini sangat sesuai dengan anda kerana bau tajam basil yang dicampurkan dengan kesegaran timun dan serai akan menjadi aroma kegemaran anda. Potong beberapa keping timun dan letakkan di dalam balang yang sudah berisi air. Tambahkan beberapa tangkai selasih (anda juga boleh menggunakan selasih kering) dan tambahkan juga beberapa titik minyak pati serai.

Sumber : FB Impiana


Tanah Tak Subur, Punca Pokok Tanam Tak Menjadi, Pekebun Ini Tunjukan Cara Guna Sisa Makanan Buat Baja.

Sejak pandemik berkebun sudah menjadi aktiviti digemari antara kita di kawasan perumahan.

Pokok Tak Kecut, Daun Tak Hijau, Rupanya Tanah Tak Subur, Lelaki Ini Guna Sisa Makanan

Ia menjadi hobi untuk mengisi masa lapang, malah ada yang didorong oleh faktor ekonomi untuk menjana pendapatan sampingan keluarga.

Biasanya sayuran-sayuran menjadi pilihan kerana mudah diusahakan serta cepat matang jika dibandingkan dengan tanaman lain.

Namun bukan mudah untuk mendapatkan tanaman segar serta sihat, terutamanya bebas daripada racun serangga atau baja kimia.

Jadi salah satu cara untuk memastikan pokok membiak dengan subur salah satunya membaja tanah dengan menggunakan sisa bahan makanan.

Seterusnya ikuti langkah demi langkah yang dikongsi oleh lelak ini.

Nak kongsi cara membaja tanah menggunakan sisa makanan yang mesra alam. Di sini sisa yang ada adalah perut ikan, nasi dan hampas kelapa. Boleh ikuti langkah-langkah mudah berikut untuk mendapatkan tanah yang subur untuk tanaman anda. Sila klik pada gambar-gambar tersebut untuk penerangan tambahan.

Langkah 1: Sediakan sisa makanan yang ada.

Apa-apa saje sisa makanan bole. Cuma kalau yang terlalu berminyak tu akan ambil mase lebih lama. Saiz sisa mknn juga main peranan.

Langkah 2: Buat lubang seperti dalam gambar sedalam 1 kaki. Lagi dalam lagi bagus, utk kurangkan risiko dikorek haiwan liar @ dihurung semut dan lalat.

Sebaiknya satu kaki ke atas. Kalau tanam di tempat terbuka, lebih baik gali dalam skit. Untuk elak dari dikorek haiwan liar.

Langkah 3: Isikan campuran perut ikan,nasi dan lain2 sisa makanan ke dalam lubang.

Masukkan sisa2 makanan yg ada ke dalam lubang. Kulit nangka, cempedak, rambutan dll seme bole campak belaka.

Langkah 4: Masukkan hampas kelapa ke dalam lubang tadi. Ini bagi mengurangkan bau busuk ikan tadi. Timbus kembali lubang2 tadi.

Taburkan hampas lepas masukkan sisa mknn tadi.

Langkah 5: Selepas 2,3 minggu tanah sudah tersedia untuk digunakan untuk tanaman.

Lepas 2 3 minggu, gemburkan tanah tu. Kalau masih ada lagi sisa yg blom reput, bagi lagi skit masa supaya proses pereputan berlaku dengan sempurna sebelum bercucuk tanam.

Selamat mencuba!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Ayat Ni Bila Isteri Cakap, En Suami Kena Faham Maksudnya. Semua Tu Ada Maknanya!

Sudah menjadi kebiasaan orang kita, kalau bercakap suka berkias. Begitu juga komunikasi antara suami isteri.

Biasanya isteri  jarang sekali  untuk berterus terang, lebih selesa cakap berlapik atau berkias yang dianggap  cara ini sebagai satu kaedah berkomunikasi paling lembut dan selamat dengan harapan suami dapat faham isi hati mereka.

Di sini ada disenaraikan antara cakap-cakap isteri yang membawa maksud sebaliknya dan diharapkan dengan perkongsian ini, bolehlah si suami lebih jelas makna tersirap yang Cuba disampaikan oleh isteri.

Nak tahu apakah itu, jom semak perkongsian dari Khairul Hakimin Muhammad ini.

Ayat isteri yang suami kena faham, harus faham, wajib faham, ya suami tiada pilihan lain kecuali faham.

1. Apabila beliau kata beg tangannya kecil, maka kita kena carikan yang besar.

2. Apabila beliau kata kereta tak ada minyak, tandanya nak kita bantu isikan minyak.

3. Apabila beliau kata lamanya tak pergi Sogo, Evo, IOI atau apa sahaja, tanda dia nak kita bawa dia pergi sana.

4. Apabila beliau kata dah lama tak dapat tengok drama, makanya eloklah kita bawa anak keluar jalan-jalan biarkan dia duk rumah sendirian menonton sekejap.

5. Apabila beliau kata dah lama tak keluar rumah walau hari-hari pergi kerja, itu tandanya nak bercuti.

6. Apabila beliau kata tangannya kosong ja, tak berseri, tandanya nak kena bawa ke kedai emas.

7. Apabila beliau suruh baca katalog Tupperware, tandanya kita kena tanya yang mana dia nak.

8. Apabila beliau ajak makan dekat luar, tandanya boleh jadi dia sendiri dah tak larat makan apa yang dia masak.

9. Apabila beliau marah-marah seharian tanpa ada sebab, tandanya mood tak baik, jadi kena ajak shopping.

10. Apabila beliau cakap “abang, esok saya gaji.” Tandanya esok dia malas masak. Dia akan beli FoodPanda ke apa ke asal tak masak. (beza ya dengan nombor 8.)

10 perkara ini tak ada alasan ya. Kena faham wahai suami sekalian. Kita semua sekadar boleh buat-buat tak faham, demam atau cirit birit sahaja. Alasan lain tak diterima.

Harap semua isteri tag suami masing-masing supaya dia juga sentiasa alert.

Begitulah.


Dora Bawa Kelainan Dari Animasi Ke Live Action

Siapa di sini membesar dengan kartun Dora The Explorer? Rata-rata individu sememangnya mengenali watak Dora yang gemar mengembara Bersama Boots, Bagpack dan The Map! Tidak lupa juga watak yang sering muncul iaitu sepupunya, Diego.

Jika dulu kita hanya tonton versi animasi, kali ini Dora muncul dalam bentuk live action yang dibintangi oleh Isabela Moner (Dora), Eugenio Derbez (Alejandro), Michael Peña (ayah Dora), Eva Longoria (ibu Dora) dan Danny Trejo (Boots)!

Dora and The Lost City of Gold mengisahkan tentang Dora dan teman-temannya mengembara ke Parapata untuk mencari ibu dan ayahnya yang dikhabarkan hilang. Dora yang merupakan seorang gadis yang membesar dengan persekitaran hutan diminta pindah ke  rumah sepupunya Diego, di bandar oleh ibu bapanya untuk didedahkan dengan dunia sebenar.

Dalam menyesuaikan diri di bandar, Dora, Diego dan rakan-rakan telah diculik tentera upahan untuk menjejaki ibu bapanya yang menuju ke Parapata. Pengembaraan Dora demi menyelamatkan ibu bapanya telah melalui pelbagai rintangan untuk menuju ke Parapata.

Filem yang berdurasi 102 minit menerapkan elemen pengembaraan, komedi, aksi dan kekeluargaan yang membolehkan filem ini ditonton oleh seisi keluarga tidak mengira peringkat umur. Penonton juga tidak kering gusi menonton filem ini dengan adanya watak yang mampu mencuit hati.

Selain menonton bersama keluarga, terdapat juga beberapa nilai murni yang boleh diambil dari filem ini untuk menjadi panduan anak-anak. Nak tahu apa pengajaran yang disampaikan? Kena la tengok! Syabas diucapkan kepada para pelakon dan juga pengarah filem Dora, iaitu James Bobin!


Kalau Nak Kempis Perut Macam Anak Dara, Guna Teh Hijau, Madu Dan Halia, Nak Buat Mudah Minuman Herba Ni.

Asyik makan dan kurang bersenam antara punya periut menjadi buncit. Tentu ramai yang ingin mencari solusi untuk mengatasi masalah ini.

Perkongsian oleh Zana Mokhtar boleh jadikan panduan bagi yang mencuba petua untuk kurus dan kempiskan perut.

Siapa peminat teh kan boleh korang buat cara yang ni . Tapi kena konsisten setiap hari la ye.

In shaa Allah dengan cara ni korang akan mudah turun berat badan, buang angin, toksin dan kempiskan perut macam jalan yang rata tu. Lagi satu bagus juga untuk hilangkan bau badan tau.

Bahan bahan dia tak ada la susah mana nak sediakan . Janji cukup bahan.

Bahan-bahan

1 uncang teh hijau ye bukan teh biasa tu tau.
1 inci halia di slice nipis nipis.
Madu ( ikut suka)

Cara dia kan macam gini:

1. Panaskan air dalam periuk kecik dan masukkan uncang dalam periuk tu ye.
2. Biarkan seketika dalam 1 minit lepas tu baru masuk kan halia dalam teh tadi tu ye.
3. Tutup api dan biarkan selama 2 minit. Kacau. Sedia untuk diminum.
4. Boleh tambah sedikit madu kalau suka untuk nak rasa manis manis sedikit kan.
4. Amalkan minum setiap pagi ye. Jangan simpan air teh tu buat stok pulak. Jadi bila buat tu cukup cukup la satu mug sudah .

Senang kan nak kurus cara sihat ni. Rajin tak rajin jek. Nak cantik, nak sihat kena la buat sekarang dan konsisten. In shaa Allah korang akan dapat result nanti senyum sampai ke telinga tau.  Moga petua ni dapat manfaat kengkawan lain yang nak kurus tu.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Rajin Buat 7 Teknik, Boleh Elak Dagu Berlapis!

Mamiliki dagu berlapis walaupun bukanlah masalah serius,  namun jika dapat dihilangkan pada wajah pasti dengan sendirinya seorang wanita itu nampak lebih menarik.

Tahukah anda untuk mengelakkan atau menghilangkan lemak di bawah dagu ini tak perlu buat diet yang ekstrem?

Ada cara lebih mudah iaitu dengan melakukan senaman otot muka.  Ada 7 teknik yang berkesan boleh diamalkan.

1. Senaman  Muka

Ulang 8 hingga 10 kali. Ini untuk memanaskan otot muka. Gerakkan rahang ke depan dan ke belakang, kemudian ke bahagian tepi.

2. Gaya Mencedok

Buka mulut, dan letakkan bibir bawah pada bahagian atas gigi seperti dalam gambar. Bayangkan anda sedang mencedok air menggunakan rahang bawah. Dalam masa sama, gerakkan kepala seperti dalam pergerakkan mencedok. Ulang langkah ini 5 hingga 7 kali.

3. Pipi kembung

Tarik nafas sedalam mungkin, penuhkan pipi dengan udara. Tekan pipi guna tapak tangan. Tahan dalam keadaan ini selama 5 saat, kemudian lepaskan udara dan bertenang. Ulang langkah ini 5 kali.

4. Membujur

Pusingkan kepala ke kiri, tarik rahang bahagian bawah ke depan. Anda akan dapat merasakan otot di leher sedang ditarik. Kemudian, pusingkan kepala ke kanan, dan ulang pergerakan yang sama. Ulang langkah ini 5 kali di setiap bahagian.

5. Teknik Cium Zirafah

Pandang ke langit dan muncungkan mulut. Kekalkan posisi 5 hingga 8 saat kemudian lepaskan. Ulang 5 kali.

6. Genggaman halanganLetakkan tangan bawah dagu, kemudian gerakkan rahang ke bawah. Dalam masa sama, tegangkan otot sambil melawan pergerakkan rahang. Tahan dalam keadaan ini selama 3 ke 5 saat. Ulang 5 hingga 7 kali.

7. Senyum TerpaksaKetap gigi seperti dalam gambar, cuba senyum selebar yang mungkin. Tolak lidah ke atas lelangit. Saat ini, korang akan rasa tekanan yang kuat pada dagu, Kekalkan 5 saat, dan ulang 5 hingga 8 kali.

Selamat mencuba!


“Aku Jadi Mata Menyaksikan Poligami Bukan Mudah. Kau Kena Jadi Manusia Yang Sangat Sabar.” Deep Luahan Lelaki Ni!

Poligami menjadi isu panas yang tiada kesudahan. Sesuatu yang dihalalkan agama dan mengharamkan poligami barangkali menafikan hukum Tuhan.

Namun, jarang ditekankan soal bahayanya poligami yang mampu memperjudikan nasib dan masa depan diri, isteri dan anak jika sang suami tidak mampu berlaku adil.

Aku pernah dah tulis sebelum ni. Poligami ini bukan perkara kau boleh buat suka-suka.

Isteri yang kau ada sekarang, hati dia kau kena jaga sungguh. Ummi pernah pesan ke aku;

“Jangan permainkan hati perempuan.” (Dia merujuk kepada isteri)

Lagi pula isteri itu isteri pertama kau.

Baik, dia begini;

1. Iya, Islam tidak mensyaratkan kau mesti mendapatkan izin isteri pertama untuk kau kahwin 1 lagi. Tapi mendahulukan hati seorang yang bernama isteri itu keadilan yang kau kena buat.

2. Kalau berlaku dia tidak setuju, hormati keputusan itu. Berbincang habis-habis dulu. Fahamkan dia apa sebab kau nak berbuat begitu. Apa pula perancangan kau nak handle 2 hati lepas ini.

3. Kalau sampai masa dia setuju, kau buatlah. Andai sampai ke sudah dia masih belum bersetuju, dan dalam masa yang sama dia masih taat sebagai isteri, kau jagalah dia seorang sahaja.

Percayalah, kau tak akan jumpa hati yang sama seperti itu di tempat lain.

4. Menjaga dan mendidik 1 hati pun berat. Lebih lagi lah mendidik 2 hati. Kan? Keperluan 2 orang isteri ini kau mesti penuhi. Kau dah ukur kemampuan sendiri? Persoalan ini semua kau kena jawab dulu.

5. Menceraikan isteri pertama yang tidak setuju dengan kehendak kau nak berkahwin lain adalah 1 perbuatan yang cukup tidak bertanggungjawab. Lagi pula kau baru kahwin bang dengan dia. Ya ampun. Pesan aku, baca balik poin nombor 2 dan 3.

Kalian, rumahtangga ini dibina bersama. Suami dan isteri ibarat 2 sayap burung. Untuk terbang, keduanya perlu bergerak serentak. Ke atas ke bawahnya sama. Mesti sepakat dan sekata.

Kalau satu ke atas, satu ke bawah, percayalah kau akan menjunam ke bawah dengan cukup laju. Hah! Faham?

Termasuklah kalau kau rasa kau mampu untuk mengemudi 2 isteri, tetap kau kena pastikan isteri yang ada sekarang faham juga. Dia juga yakin dengan kemampuan kau.

Kawan-kawan, isteri itu anugerah Tuhan buat kita. Kenapa mudah sangat kita sia-siakan hati mereka?

Atas kapasiti apa aku bercakap semua ni? Aku poligami ke? Oh tidak tuan-tuan puan-puan.

Cuma aku anak sulong kepada isteri pertama ayah aku. Dan ummi aku ada 3 adik madu yang boleh hidup 1 bumbung bersama.

Sembahyang sama-sama, masak bergilir, buat kerja rumah sama-sama.

Ummi dengan adik madu yang lain memang macam adik beradik. Anak jaga sama-sama. Sekali pun anak daripada madu dia sendiri.

Namun begitu ingat ini, aku jadi mata yang menyaksikan poligami bukan mudah. Kau kena jadi manusia yang sangat sangat sangat sabar.

Wajib menjadi hamba yang hidup penuh dengan air mata. Merintih dan mengadu cuma pada Tuhan. Abah sebagai seorang suami yang tak pernah tinggal sembahyang malam sekali pun.

Sembahyang fardhu mesti berjemaah. Disiplin beragama sangat tinggi. Bukan Abah seorang diri. Semua isterinya juga diajak mendahulukan agama lebih daripada segalanya.

Abah sedia untuk sembahyang, isteri-isteri dah dalam saf di tikar sembahyang. Sampai tahap itu.

Dan aku berani cakap, gelaran PU bukanlah tanda kau dah cukup sabar untuk semua itu.

Sekian.

Firdaus Mokhtar,
Bukan siapa-siapa.


Deep Perkongsian Imam Muda Ni. Betapa Penting En Suami ‘Tadah’ Telinga Untuk Isteri!

Membina keluarga bahagia berpanjangan hingga hujung nyawa sebenarnya memerlukan tolak ansur dan persefahaman antara suami isteri.

Menyentuh tentang persefahaman itu pula, antara resipi utamanya adalah bila mana pasangan sedia menjadi pendengar setia.

Ini dijelaskan oleh Imam Muda Hassan yang turun dikongsikan di akaun Instagram miliknya berkenaan  pentingnya suami memberi tumpuan untuk mendengar luahan isteri.

Ini perkongsiannya.

Apa yang membezakan rumahtangga zaman atok nenek kita dengan rumahtangga zaman sekarang?

Zaman-zaman dulu memang, masalah yang dihadapi wanita ni memang tak timbul sangat.

Zaman tu hubungan antara jiran tetangga amat rapat, duduk dekat-dekat dan biasanya ada pertalian darah.

Mereka mudah bersembang, luah perasaan sambil basuh baju disungai, atas tangga dan mana sahaja mereka berkumpul.

Mereka tak harapkan pun suami mereka dengar dan lebih rasa ceria sebab dapat luahkan perasaan sesama mereka.

Berbeza dengan zaman kita sekarang dimana kebanyakan kita tinggal di rumah teres, rumah flat, kondominium yang sibuk dengan urusan masing-masing.

Jadi peluang ibu-ibu, isteri-isteri, wanita-wanita ni nak kongsi perasaan macam orang dulu dah tak ada.

Isteri zaman sekarang ramai bekerja dan perasaan stress tu memang akan ada.

Apabila mereka pulang dari kerja, mereka nak kongsikan perasaan dengan suami sebab ini yang paling dekat.

Kalau suami buat tak layan, apa sahaja suami buat akan jadi tak kena dimata isteri.

Jadi kepada si suami, teman nak bagitau, jika isteri kome bekerja dan dia nak cakap sesuatu tentang apa yang berlaku, dengar sahaja luahan perasaan dia walaupun kome sendiri penat balik dari kerja.

Isteri akan rasa lega, hilang penat selepas dapat ceritakan sesuatu kepada suami.
Isteri nak suami dengar sahaja. -Imam Muda Hassan-
“Ustaz KRT anda”


‘Mulianya Kerja Ni Kalau Buat Dengan Ikhlas. Terus Teringat Arwah Abah.” DS Aliff Syukri Terharu Lihat Layanan Pramugara Pada Pakcik Ini.

Baru-baru ini Dato Seri Aliff Syukri memuat naik satu perkongsian video berkenaan tindakan seorang pramugara yang menyuap makanan kepada seorang lelaki tua.

Tindakan pramugara itu nyata cukup menyentuh hati bukan sahaja Dato Seri bahkan pengikutnya yang menonton video tersebut.

Bagi Dato Seri Aliff sendiri, tindakan itu menyebabkan dia mulai rindu dengan arwah ayahnya.

“teringat kat arwah abah..kan best kalau saya boleh buat mcm tu kat abah saya masa dia hidup?? terima kasih pramugara baik pada pakcik tua .. alfatiha untuk arwah abah saya kamarzaman bin kamaludin.

‘Muliaye kerja ni kalau buat dengan ikhlas ..saya nak kerja macam ni boleh tak??? nampak je glamer… sebenarya saya terlihat tanpa sengaja pakcik tua yang tak berapa sehat terus teringat kat arwah abah… ya allah ikhlasnya pramuga ni layan pakcik ni..

‘Kalau saya ditempat dia tak pasti saya boleh tak buat mcm ni..melainkan mak abah saya sendiri…suapkan makan dan layan mcm macam abah dia sendiri.. saya tak kenal pramugara ni tapi saya harap.. layanan yang sama untuk penerbangan di negara kita..

Selepas tular rakaman video tersebut, ada antara netizen yang berkongsi kisah mengenai pramugara ini. Menurut mereka yang pernah menaiki Royal Brunei Air, perkhidmatan yang disediakan sangat memudahkan dan memuaskan hati penumpang.

Malah hasil daripada makluman kenalan pramugara yang dikenali sebagai Hairi Tahir, menurut mereka pramugara itu sememangnya seorang berpekerti mulia dan suka membantu.

Rata-rata memberi komen terharu dengan layanan tersebut .


“Nak Nangis Rasa Pagi Ni.” Cepatnya Masa Berlalu Bila Semua Anak Mula Sekolah, Datin Rebecca Luah Rasa Sebak!

Hari ini merupakan hari pertama sesi persekolahan secara bersemuka selepas ia ditutup di seluruh negara mulai 9 November tahun lalu, juga menyaksikan murid dan guru menyesuaikan diri dengan norma baharu serta prosedur operasi standard (SOP).

Pelbagai gelagat dan karenah anak-anak dikongsikan di media sosial. Tak kurang juga luahan rasa ibu bapa yang teruja, sedih dan dalam masa yang sama gembira kerana anak-anak sudah mula bersekolah kembali.

Turut sama berkongsi momen anakp-anak memulakan sesi persekolahan adalah pelakon dan usahawan, Datin Rebecca Nur Islam. Menerusi laman instagramnya, ibu kepada enam cahaya mata ini meluahkan rasa sebak memandangkan semua anak-anaknya sudah mula bersekolah serentak.

Ya Allah,Ya Rahman,Ya Rahim…
Aku melepaskan dan aku ibu redha dgn anak anak ku utk ke sekolah,
Dan dengan bantuan,Rahmat serta kasih sayangMu engkau pelihara la anak anak ku dalam jagaan MU YA RABBI 🙏🏻Hanya Kepada MU…

Rabecca mendirikan rumah tangga bersama Datuk Nur Azam Sulaiman pada 24 Januari 2011, dikurniakan lima anak iaitu Nor Anggun Raverra, Nor Anggerik Renesmee, Nor Aliff Al- Raffael,  Nor Ahmed Al- Reaggan,  dan Nor Aurora Riana.

Selain itu, Rabecca juga memiliki seorang anak angkat, Nor Adam Daniel  serta dua anak tiri.


“Inilah Hadiah Yang Allah Berikan Untuk Alesha.’ Kanak-Kanak 4 Tahun Meninggal Dunia Kerana Jangkitan Kuman Di Madinah

Dalam keriangan untuk menunaikan umrah bersama keluarga, terselit kisah duka. Namun itulah kehidupan, yang hidup pasti akan mati. Tidak kita usia kita, jika sudah sampai ajal, pasti akan meninggalkan dunia yang fana ini.

Beberapa hari yang lalu, seorang jemaah cilik dari Malaysia yang pergi menunaikan umrah bersama keluarga tercinta. Keringannya untuk menunaikan ibadah ini sangat jelas kelihatan setibanya di Mekah.

Namun, Nur Alesha Ammara binti Mohammad Amirul dilaporkan kurang sihat semasa mereka sekeluarga tiba di Kota Madinah sehingga menyebabkan kanak-kanak ini terpaksa dimasukkan ke unit ICU di salah satu pusat perubatan di sana.

Ibunya sempat memuatnaik status kesihatan anaknya itu di media sosial agar lebih ramai mendoakan kesihatan anaknya itu.

Meskipun ramai jemaah yang turut mendoakan kesihatannya, namun Allah lebih menyayangi adik Nur Alesha Ammara apabila dia disahkan meninggal dunia pada hari Selasa lalu kerana menghidap demam panas dan jangkitan kuman.

Jenazah Nur Alesha Ammara yang baru berusia 4 tahun itu telah disemadikan di tanah perkuburan Jannatul Baqi’, yang juga merupakan maqam bagi 10 000 sahabat Rasullulah SAW.

Walaupun sedih dengan pemergian cahaya mata keduanya itu, ibu kepada kanak-kanak ini mengganggap ia merupakan ‘hadiah’ istimewa daripada Allah SWT.

Dalam masa yang sama, dia turut berterima kasih kepada semua pihak yang sudi menghulurkan bantuan dan sumbangan bagi tujuan menguruskan Alesha Almmara di sana.

[TIP KEWANGAN]


6 Langkah Mudah Cantikkan Tingkap Rumah Sempena Syawal. Ibu-Ibu Ajak Anak Bantu, Simple Tapi Menyeronokkan!

Bosan dengan gaya yang sama pada kediaman anda, apa kata berikan sedikit suntikan kelainan. Apa lagi dah dekat nak raya ni kan, pasti anda ingin suasana yang menarik sekali gus menyuntik semangat untuk menyambut tetamu yang berkunjung kan?

Apa kata berikan sedikit sentuhan untuk tukar tingkap yang biasa menjadi luar biasa. Lebih menyeronokkan jika anda  meminta anak-anak membantu. Lakukan bersama di hujung minggu ini, pasti membuatkan anda dan anak-anak berseronok bekerjsama.

Jom  semak dan faham langkah yang telah dikongsi oleh Suhana Mat Rasu ini.

Bahan-bahan :

1.Mirror sticker (wallpaper untuk cermin) beli dari Mr Diy..1 roll saiz 90cmX2m.

Harga RM23.50..cukup segelung ni utk tingkap 2 panel

2.Air yang di campur sabun

3.Gunting dan pen marker

Cara-caranya:

1.Keluarkan cermin dari framenya. Cuci bersih.

2.Letak cermin atas gulungan mirror sticker. Ambil marker pen dan lukis ikut bentuk cermin. Kemudian potong miror sticker ikut panjang dan lebar yg telah ditandakan.

3.Basahkan cermin dengan air yang bercampur sabun.

4.Buka kepingan plastik dari mirror sticker yang telah dipotong. Plastik lapik ni sangat nipis, perlu teliti.

5.Tampal pada cermin. Ratakan gunakan kain untuk tolak mirror sticker dari tengah ke tepi di samping hilangkan gelembung udara jika ada. Pasang mirror sticker ni pada SALAH SATU bahagian cermin sahaja

6.Cermin yang telah siap dipasang mirror sticker letakkan kembali di tempat asal  (frame tingkap)

Sumber : Suhana Mat Rasu


Pasangan Tegur Sebab Cinta & Sayang. Perbaikilah Diri & Begini Caranya!

Bila suami menasihati isteri dan ada ketikanya isteri pula menegur tindakan suami, tidaklah perkara tersebut pelik dilakukan. Malah kedua-dua pihak harus melihat daripada sudut yang positif.

Ini sebagaimana apa yang dikongsikan oleh seorang suami ini. Bersama ambil manfaat daripada nukilan ini agar kita juga dapat menerima teguran pasangan dengan hati yang lebih terbuka.

Saat paling indah apabila dapat dating berdua duaan dengan isteri untuk saling memperdengarkan bacaan Al Quran. Rindu saat ini apabila berjauhan.

Saya paling banyak belajar Al Quran dari isteri. Dari jauh isteri menegur bacaan saya walaupun beliau tidak melihat Al Quran. Saya perbaiki dan teruskan bacaan.

Begitulah dalam rumah tangga, jika saling menasihati, rendahkan ego, terima dengan lapang dada segala kesilapan kita. InsyaAllah tiang kebahagiaan itu tidak akan goyang sedikit pun.

Jika bukan isteri atau suami siapa lagi nak menasihati kita. Orang lain belum tentu mampu istiqomah untuk berusaha, sabar, berdoa agar kita sentiasa dalam kebaikan.

Namun tidak pasangan kita, dia menasihati kita dengan penuh kecintaan dan kasih sayang. Dia taknak lihat kita dalam kegelapan, kemusnahan.

Saya bersyukur dapat isteri seindah ini. Menerima seadanya walaupun banyak kelemahan, kekurangan, keaiban.

Percaya wahai suami. Setiap nasihat dan teguran isteri itu tidaklah sia sia. Ia tanda sayang kepada kita, ia tanda kasih kepada kita. Ia tanda cinta kepada kita.

Dan ingatlah. Saat kita diuji, menerima musibah, boleh jadi semua orang membenci kita, menjauh dari kita, namun tidak sesekali isteri. Dia tetap bersama kita, dia tetap memberi peluang kepada kita. Dia mahu kita jadi insan yang baik untuk bimbing dia masuk syurga.

Terima kasih Isteri.


“Abang Sentiasa Buat Saya Rasa Dihargai ..”-Coretan Isteri Reda Permergian Suami, Undang Sayu!

Bagi seorang isteri, kehilangan suami yang menjadi tempat berkongsi kasih dan bergantung harap pastinya bukan mudah untuk dilalui. Hanya yang mengalaminya sahaja yang dapat merasai betapa sedih, pilu, sebak malah pelbagai rasa tersimpan di hati bila diuji dengan sebuah kehilangan.

Pun begitu meskipun jasad terpisah, kenangan dan memori indah bersama pasangan akan kekal terpahat di ingatan dan menjadi sumber kekuatan untuk membesarkan anak-anak.

Begitulah yang cuba dikongsikan oleh isteri kepada arwah Lt Kol (PA) Ag Askandar bin Ampuan Yaacub yang telah meninggal dunia semasa menjalani Misi Pendakian Gunung Everest.

Luahan hati itu diterjemahkan di dalam coretan yang cukup menyentuh hati, dikongsikan dan membuatkan warganet turut tersentuh hati membacanya.

Coretan Fiza Buat Arwah Suami :

I’m really proud of you sawoku ..

Saya tau abang sudah cuba yg terbaik ,

saya tau abang mau pulang ke pangkuan kami dalam keadaan bernyawa .. hari² abang cuba contact kami ,tak pernah miss ucap i love you & miss you setiap kali vc .. Setiap masa mau tengok anak² ..

sesungguhnya terasa sangat sakit utk terima abang sudah tiada ..

Tapi Allah lebih sayang abang ..

by tau , by perlu redha ..

Alhamdulillah terima kasih sudah jadi suami yang sangat hebat selama 13tahun ..

Inshaallah by akan terus kuat untuk 6 orang anak kita .. Abang suami yg sangat baik ( caring, loving ) selalu dahulukan pendapat isteri .. selalu cuba tunaikan semua permintaan isteri dan anak² .. walaupun sibuk bekerja , tidak pernah sehari pun abang abaikan kami .. kalau outstation selalu bawa by dan anak² .. sibuk bekerja tapi abang akan selalu curi masa untuk bersama kami ..

Abang memang seorang bapa yg sangat² sayangkan semua anak , selalu pesan dgn anak² ” help mama , listen to mama “.. setiap petang lepas balik dari kerja mesti dia wajibkan anak² keluar bermain di luar rumah .. arwah tak mau anak² stress terkurung di rumah , tiada aktiviti fizikal ..

Abang selalu berterima kasih sebab by sudi jadi surirumah jaga anak² , sentiasa buat saya rasa dihargai .. Bila ada sesiapa tanya “wife kerja mana ” abang selalu jawab dengan bangga:

” wife kerja housewife , tapi kerja housewife sangat susah , dialah yg boleh atur anak2 & rumah , jadi PA saya .. kerjaya yg sangat hebat “

terima kasih sawoku .. you treated me like a queen .. Ramai yg sayang abang .. Ramai yang mau hulurkan sumbangan & bantuan .. Saya sangat² bangga jadi isteri abang ..

Al fatihah .. ❤

Baca artikel menarik lain di sini:


“Dulu Susah, Jual Sate Di Pasar Malam.” Tak Malu Jual Roti Jala, Jasmin Hamid Niat Panjangkan Untuk Arwah Ibu Bapa!

Bukan mudah menerima hakikat orang yang disayangi pergi buat selama-lamanya. Namun, jodoh pertemuan, ajal maut bukan di tangan kita. Semuanya sudah ditentukannya. Reda dan terima hakikat setiap yang bernyawa pasti akan kembali kepadanya kelak.

Bagi pelakon berpengalaman dan cantik manis orangnya, kembalinya ibu tersayang Khadijah Adnan ke Rahmatullah sejak tahun 2016 terus meninggalkan memori paling dalam buat diri Jasmin Hamid. Begitu pun, kenangan bersama tak pernah lekang dari ingatan dan sehingga kini masih tetap diingati.

Tidak hairanlah, saban tahun menjelang bulan Ramadan, perasaan sedih pasti bertandang. Arwah ibunya menghembuskan nafas terakhir kira kira seminggu sebelum umat Islam menyambut bulan puasa.

Menurut pelakon drama Datin Wan Abe, tahun 2016 itu meninggalkan episod pahit kerana selepas enam bulan ibunya mengadap ilahi, bapanya pula meninggal dunia.

Menurut Jasmin, arwah ibunya paling meminati roti jala. Sebab itu juga antara alasan kenapa sejak Februari lalu, dia memilih untuk menambah sumber pendapatan dengan menjual makanan itu.

“Sebab roti jala menjadi kegemaran arwah ibu, saya terfikir untuk menjualnya. Secara tak langsung, saya boleh niatkan meniaga itu untuk arwah ibu dan bapa. InsyaAllah berkat orang menyokong dan membeli, niat itu terus dipanjangkan. Saya jual pun harga berpatutan.

“Ikutkan ini percubaan sulung saya berniaga makanan. Sebelum ini saya ada buat macam-macam bisnes. Biasalah bisnes ini kan ada turun naiknya. Tapi bab berniaga ini sudah menjadi rutin keturunan saya. Arwah datuk dan nenek pun pernah berniaga kedai makan. Begitu juga sanak saudara lain,” katanya.

Kata Jasmine lagi, perniagaan yang diceburinya kini sedikit sebanyak dapat menambah pendapatan ketika golongan artis terhenti punca rezeki kerana Perintah Kawalan Pergerakan dikuatkuasa kerana Covid 19.

“Saya pun asal orang susah. Tambah pula pikul tanggungjawab sebagai anak sulung. Masa umur lapan tahun , saya dah tolong arwah baba (bapa) berniaga dekat pasar malam. Jual satay, buah, goreng pisang, ketupat dan macam macam lagi untuk bantu sara hidup keluarga.

“Sifat malu berniaga itu sudah tiada. Bayangkan macam mana apabila berniaga di pasar malam, takkan nak pos cantik saja. Mesti kena terjerit terpekik untuk tarik perhatian pembeli,” katanya.

Malah kerana membantu keluarga mencari rezeki, zaman kanak kanaknya tidak seperti mereka yang seusia.

“Kadang-kadang sedih juga rasa masa itu sebab apabila kawan ajak bermain, saya tak dapat turut serta. Balik berniaga dekat pasar malam pun sudah lewat.

“Sampai rumah sebelum tidur kerja sekolah tetap kena disiapkan. saya tak pernah ponteng sekolah sebab saya tahu betapa susahnya ibu bapa cari duit untuk beri saya pelajaran.

“ibu bapa saya pernah berpesan. Biar miskin tapi harus ada pelajaran. Ilmu penting untuk masa depan. Walaupun terpaksa bersengkang mata dan penat tapi saya puas sebab dapat tolong keluarga,” katanya.

Jasmin juga tidak menyangka yang bidang bisnes terus sebati dalam diri biarpun sudah bergelar pelakon.

“Sifat berniaga itu sudah ada dalam darah dan keturunan saya.Tetapi berlakon pun satu cabang bisnes juga kerana kita menjual bakat,” katanya.

Sumber: Berita Harian Online


“Suami Isteri Curi-Curi Buka Telefon Pasangan.” Caption PU Azman Tarik Perhatian Netizen Ulasan Kesetiaan Suami. Deep!

Indahnya di saat hidup bahagia dengan pasangan tersayang. Dialah yang paling sayang dan kasih di hati. Hingga akhir nafas tetap subur kasih sayang.

Namun, hati manusia berubah bila-bila masa. Cabaran datang lumrah rumahtangga. Pasangan curang hati mana yang tidak kecewa. Salah satu medium yang dikatakan punca tercetus kepada keretakan rumahtangga adalah telefon pintar.

Persoalannya, bolehkah pasangan membuka telefon pasangan tanpa meminta izin terlebih dahulu. Ikuti ulasan PU Azman ini.

Pencetus Ummah (PU) Azman berkongsi pendapat di instagram miliknya mengenai persoalan ” Suami Isteri Curi-Curi Buka Handphone Pasangan.”  Persoalan itu telah menarik perhatian netizen yang memberi pelbagai pendangan mengenainya.

Merujuk captionya, beliau melarang perbuatan membuka handphone pasangan kerana akan mencetus kepada salah faham.

DILARANG kerana berisiko atau menjadi medium kepada memupuk sikap prasangka. .

Ini adalah salah satu bentuk tajassus yang ditegah oleh agama. Dalil dalam Surah Al Hujuraat ayat 12.

يَا أَيُّهَا الَّذِينَ آمَنُوا اجْتَنِبُوا كَثِيرًا مِّنَ الظَّنِّ إِنَّ بَعْضَ الظَّنِّ إِثْمٌ ۖ وَلَا تَجَسَّسُوا.

Maksud :” Wahai orang-orang yang beriman, jauhilah kebanyakan berprasangka, kerana sesungguhnya sebahagian prasangka adalah dosa dan janganlah kamu mencari-cari kesalahan orang lain”.

Sikap begini menjadi punca kepada sikap curiga terhadap pasangan dibantu oleh bisikan syaitan.

Bagaimana pun PU Azman atua nama sebenarnya Azman Syah Alias menjelaskan pasangan boleh membuka telefon pasangan jika ada perkara yang mencurigakan.

Kalau pasangan tu memang ada unsur-unsur gatal sebab pernah kantoi, maka sudah sedia ada Malaikat ‘Atid Roqib di kiri kanan yang akan menulis.

BOLEH BUKA HANDPHONE PASANGAN!.

Kalau laki bini tu jenis kowtim. Tapi tetap hati-hati pada iblis yang membisik.

BACALAH CAPTION CIK MAN DENGAN ILMU, DALIL DAN KEFAHAMAN TERHADAP TUJUAN MENJADI PASANGAN DALAM USAHA UNTUK MEMPERTAHANKAN PERKAHWINAN KETIKA MEMILIH ANTARA DUA SITUASI.

Dalam tempoh itu, para netizen turut memberi komen antaranya

Komen 1

Komen 2

“Tapi biasnya perempuan kan ada kelebihan instict kuat bila dpt tau pasangannya curang . perasaan nak check / jd ahli Csi mesti ada.”

Komen 3

“Ustaz naluri isteri selalu tepat.”

Komen 4

“Saya tak cek yg dia, dia xcek yg sy.. bahagia.. klu cek2 ad yg xkena nt kn gaduh.. baik  tak payah cek.”

Komen 5

“Tak curi-curi la ustaz. Dia main hnset sy. Sy main hnset dia. Xada apala ustaz. Kalau  tak jujur bt la mcmna skali. Bini ttp th.. hahaha. Nk rahsia apa..kikiki…”

Moga perkongsian ini menjadi manfaat bersama untuk menjadikan rumahtangga bahagia hingga akhir hayat.

Sumber: Instagram pu_azman


Sebelum Nak Rentas Negeri, ‘Check’ Dulu ‘Highway’ Sesak Ke Tidak Dengan Cara Mudah Ni. Siap Boleh Nampak ‘Live View’ Lagi!

Pastinya ramai antara kita ketika ini mengambil peluang untuk balik ke kampung atau pergi bercuti bersama keluarga sebagaimana kebenaran yang diberikan oleh kerajaan untuk rentas negeri setelah sekian lama duduk di rumah.

Justeru itu tentunya juga lebuh raya  akan sesak dipenuhi dengan kenderaan untuk menuju ke pelbagai destinasi sama ada ke utara, selatan, timur mahu pun barat tanah air.

Jadi apa kata sebelum anda sekeluarga memulakan perjalanan rentas negeri, ada baiknya semak dahulu situasi semasa lebuh raya yang bakal anda lalui, sama ada sesak atau tidak untuk pemanduan yang lebih selesa dan tanpa perlu menempuh waktu perjalanan yang panjang disebabkan kesesakan lalulintas.

Untuk menyemaknya sangat mudah, ini sebagaimana perkongsian pengguna Twitter bernama Afnan.

SEBELUM RENTAS NEGERI, INI CARA NAK ‘CHECK’ KESESAKAN HIGHWAY

“Kalau korang plan nak rentas negeri, selain dari Apps Waze, korang boleh jugak check kesesakan highway melalui portal rasmi Lembaga Lebuhraya Malaysia. Korang akan dapat Live Picture berapa banyak kereta sedang lalu dkt highway tersebut. Memang berfungsi untuk plan perjalanan,” tulisnya di twitter.

“Korang search je lembaga lebuhraya Malaysia. Then, pilih lebuhraya mana yang korang nak tengok. Nanti akan appear Live view dari setiap camera yang ada dekat highway tu. Semoga perjalanan kita semua berjalan dengan lancar,” terangnya lagi.

Semoga dengan perkongsian ini sedikit sebanyak akan membantu anda sekeluarga untuk merancang perjalanan balik ke kampung atau destinasi percutian dengan lancar dan menjimatkan masa.

Jom turut serta bersama e-keluargagader Bonding Day #dirumahaje secara virtual untuk anda merasai seperti berada di Ripleys Believe It or Not Adventureland Genting Highlands dan beberapa lagi tempat menarik di Genting Highlands!

Bila anda join event ini, anda juga layak menerima 2 tiket Ripleys Believe It or Not Adventureland Genting Highlands secara PERCUMA untuk anda sekeluarga.


9 Petua Halau Lipas Membiak Dalam Kereta Tanpa Perlu Guna Racun. Follow Cara Ni!

“Mama, ayah! Lipas! Arrggg!” Jerit anak nampak anak lipas lalu-lalang di kerusi ketika duduk dibahagian penumpang dalam kereta.

Mau terkejut ayahnya ketika memandu terdengar jeritan anak-anak. Semua anak-anak bergerak ke tepi nak elak lipas! Bukan takut tapi geli! Maka bermula aksi-aksi ‘mengetuk’ lipas menggunakan tisu atau apa aje dalam kereta.

Dahsyatkan penangan lipas dalam kereta. Itu baru anak lipas. Kalau ‘mak ayah’ lipas mahu melompat anak-anak ke depan. Mungkin ada yang pernah mengalami situasi ini.

Memang tidak dinafikan, kehadiran lipas dikatakan berkaitan dengan kebersihan. Sisa makanan yang tidak dibersihkan akan ‘menjemput’ lipas membiak dalam kereta. Agak sukar untuk mengelak anak-anak daripada makan dalam kereta. Bayangkan jika pulang ke kampung, sudah tentu tak dapat elak makan dalam kereta.

Selain menjaga kebersihan kereta, terdapat petua yang boleh dipraktikskan untuk menghalau lipas membaik dalam kereta. Ikuti 9 petua mudah ini tanpa guna racun. Mungkin salah satu menjadi solusi kepada masalah anda. Jom cuba petua!

IKUTI PERKONGSIAN INI.

1.PERANGKAP MINYAK CAMPURAN SUSU DAN MAJERIN

Menaik cara perkongsian cik zati yang mengunakan bahan dapur iaitu minyak masak terpakai, majerin dan susu pekat manis. Degan mampurkan ketiga bahan dalam satu bekas kemudian dibiarkan semalaman dalam kereta. Esok pagi akan dapat lihat hasilnya. Bukan saja dalam kereta, turut boleh praktikan dalam rumah.

2.DAUN PANDAN

Salah satu cara paling mudah dan berkesan adalah menggunakan daun pandan. Baunya yang kuat dan wangi ini amat dibenci oleh lipas. Caranya mudah, cuci terlebih dahulu dan hiriskan daun ini untuk mengeluarkan baunya. Kemudian, isikan dalam beg kain yang berjaring halus.Kalau nak ikatkan dan letak terus dalam kereta pun boleh, tapi jangan biarkan sampai terlalu kering dan reput kerana nanti susah mencucinya. Malah, mungkin boleh menarik serangga lain pula.

3.DAUN DURIAN BELANDA

Daun durian belanda juga boleh digunakan untuk menghalau lipas. Caranya hampir sama dengan daun pandan di atas. Tapi, ada yang mengatakan ianya lebih berkesan apabila digunakan apabila daunnya telah kering. Bagi anda yang meminum teh daun durian belanda, anda boleh cuba meletakkan uncang teh yang telah digunakan tersebut di dalam kereta.

4.SERAI WANGI

Semburan serai wangi adalah salah satu alternatif semulajadi yang sesuai untuk mengelakkan lipas daripada bersarang dalam kereta anda. Patinya boleh dibuat sendiri dengan air rebusan atau goreng dengan api perlahan. Campurkan dengan sedikit air dan masukkan dalam botol penyembur. Semburkan di seluruh kereta, terutamanya pada bahagian karpet.Ada juga yang dijual terus sebagai produk penghalau serangga yang organik dan selamat digunakan

5.BAKING SODA

Salah satu petua menghalau lipas yang berkesan adalah menggunakan baking soda. Ia bukan saja toksik terhadap lipas, tetapi ia boleh menyerap bauan sisa makanan yang mengundang lipas ke dalam kereta anda. Taburkan selapisan baking soda ke atas karpet kereta dan biarkan beberapa hari sebelum anda.

6.PERANGKAP BOTOL MINUMAN

Salah satu perangkap yang paling mudah dibuat adalah perangkap botol minuman seperti yang dibuat oleh Puan Sharifah. Ambil botol air minuman dan tinggalkan sedikit sisa di dalamnya. Kemudian, biarkan botolnya terbuka dan selitkan botol pada tepi seat kereta dalam keadaan menegak. Dalam posisi ini, barulah lipas akan susah untuk memanjat keluar. Biarkan semalaman atau 2-3 hari dan anda pasti akan mendapati ada banyak lipas yang terperangkap di dalamnya. Anda juga boleh mencampurkan sisa makanan dengan sedikit larutan baking soda untuk membunuh lipas tersebut.

Salah satu petua menghalau lipas yang boleh anda cuba adalah menggunakan Listerine. Penyegar mulut dan nafas ini boleh digunakan sebagai penyembur untuk menghalau lipas. Sebaiknya, pilih bau pudina yang paling kuat. Semburkan dalam kereta anda termasuklah di bahagian tersembunyi.

8.MINYAK AROMATERAPI

Bagi anda yang mempunyai koleksi minyak aromaterapi, bolehlah menggunakan wangian tea tree oil, peppermint atau lemongrass untuk menghalau lipas-lipas ini daripada terus bersarang dalam kereta anda.Namun, jika masih ada telur-telurnya, mungkin ia tidak dapat menyelesaikan masalah ini dengan lebih cepat dan berkesan.

9. VAKUM & JAGA KEBERSIHAN

Bersihkan kereta dengan cara vakum di bahagian karpet kereta atau bahagian-bahagian tersorok di bawahnya. Juga cuba elakkan daripada makan di dalam kereta. Jika ada sisa makanan, cepat-cepat bersihkan dan jangan tinggalkannya semalaman kerana lipas-lipas kereta ini dapat membiak dengan cepat!

Menarik kan petua-petua ni. Selamat mencuba!

Sumber : majalahperdana.com dan cik zati


Buat Kapsul Manjakani Homemade, Mudahnya dan Paling Penting Jimat!

Lambakan kapsul kesihatan diri yang dijual di pasaran buat kita buntu dan tak tahu memilih mana yang serasi dan terbaik dengan tubuh kita.

Takut membazir bila produk yang kita beli tak serasi dan kurang kesannya pada kita. Nak elakkan cara ini, ada baiknya kita buat sendiri sahaja.

Buat kapsul manjakani sendiri? Memang hebat kalau kita dapat hasilkan sendiri. Paling penting boleh jimat!

Jom ikut cara Dzull Faa yang hasilkan sendiri kapsul manjakani untuk dirinya. Sekali buat boleh guna sampai 100 hari. Wow jimat!

Cara Buat Kapsul Manjakani Cara Dzull Faa

1.Basuh bersih kemudian goreng tanpa minyak dalam kuali, untuk pastikan ia betul-betul kering. (Jangan sampai hangus) Dah kering tutup api biar seketika.

2. Panaskan lesung batu atas api dapur seketika. Tujuannya nak keringkan bahagian dalamnya sahaja. Tak ada kena mengena dengan amalan karut ya.

3. Tumbuk buah manjakani bagi pecah dan kasar begini, supaya senang nak kisar. Boleh juga guna pengisar kering. Bagi yang terlajak rajin macam mak ni bolehlah tumbuk dan gesek guna lesung batu ni saja. Tumbuk sampai halus.

4. Ni ha hasil gigih menumbuk. Jadilah berserbuk begini.

5. Kemudian masukkan ke dalam penapis dan tapis.

6. Sampai jadi terasing begini. Yang halus turun ke bawah dan yang kasar kekal di atas ya.

7. Ni lah rupa baki kasar yang telah ditapis tadi. Nak buat apa dengan yang ini? Apa lagi, tumbuklah sekali lagi sampai hancur. Ulang lagi langkah daripada mula lagi dan lagi sampai halus mulus.

8. 100 kapsul kosong ( boleh beli di farmasi dengan harga RM4 @ RM5, ikut harga tempat anda)

9. Isi serbuk manjakani tadi ke dalam kapsul sampai habis dengan jayanya ya.

Berbaloi kan buat sendiri? Lepas tu boleh la makan 1 biji sahaja sehari. Jangan lebih-lebih tau, serbuk tu pure manjakani, takut terlajak panas pula.

Bagi ibu-ibu yang masih menyusu, boleh tunggu anak dah masuk 4 atau 5 bulan, baru boleh makan. Satu bekas tu boleh la tahan 100 hari. Jimatkan?

Sumber: Dzull Faa


Ini Penting! Bila Exam UPSR Dah Dekat, Doktor Ini Ada Tip Ibu Ayah Kena Buat

Esok adalah hari terakhir untuk sebelum menjelang peperiksaan UPSR. Exam UPSR akan bermula dari 24-27 sept 2018. Bagi ibu bapa yang mempunyai anak yang bakal menduduki peperiksaan tentunya pelbagai tip dan panduan dilakukan supaya anak bersedia dari segi mental dan fizikal.

Setiap ibu bapa pastinya mahu melihat anak mereka berjaya dan cemerlang dalam setiap peperiksaan. Oleh itu, kita sebagai ibubapa kena juga ikhtiar sama.

Selain doa, solat sunat dan bacaan surah untuk memudahkan anak terang hati dan dipermudahkan menduduki peperiksaan,perkongsian seorang doktor

ANAK AMBIL UPSR?
UPSR sudah bermula. Debaran pada anak.
Ayah ibu lebih kuat debarannya.
Terdengar sana sini ayah ibu stres. Cikgu pun tidak terkecuali.

Apa kata bantu anak-anak dengan buat perkara berikut:

1. Tidur awal.
Pastikan 9 jam. Pengukuhan memori berlaku masa tidur. Benarkan proses ini berlaku.
2. Beri sarapan bernutrisi tinggi.Contoh telur. Ada Choline. Otak perlukan.
Beri pisang. Ada Tryptophan. Otak perlukan.
3. Beri kata-kata semangat.
Contoh, “ayah/abi/emak/ummi/appa/amma bangga dengan xxxx
Senyum. Peluk . Lepaskan dia.

Pelukan akan keluarkan hormon oxytocin. Dia akan suka dan bahagia. Hilang stres dan kecut perut.

4. Bekalkan air mineral.
Sebut pada anak untuk teguk air apabila buntu. Air bawa oksigen dan nutrisi pada otak.
5. Bekalkan anak dengan buah-buahan. Kekacang masukkan sekali.

Elakkan dari beri:
1. Makanan ada MSG.
Glutamate sudah ada di otak. Lebihan glutamate ganggu keluarkan isi yang dihafal.
2. Minuman berkafein. Kafein kecilkan pembuluh darah di otak.
3. Jauhkan anak-anak dari makanan segera yang diproses.
Pewarna dalamnya lemahkan sel-sel otak di bahagian hippocampus – pusat memori.

Saya percaya kita sayang pada anak-anak.
Kita mahukan mereka berjaya.
Lakukan tanpa tunggu. Buat tanpa nanti.
Boleh boleh ?


“Sejak Kecil Lagi, Mak Akan Masak Barli…”- Wanita Ni Kongsi Amalan Minum Barli, Buat Ramai Teruja Nak Cuba!

Barli kaya dengan khasiat dan dapat memberi  manfaat terhadap tubuh serta kesihatan manusia jika diamalkan. Bukan sahaja sangat bagus malah diakui mempunyai rasa sedap.

Berkongsi pengalaman berkenaan amalan minum air barli ini, Mastura Rashid berkongsi ceritanya.

Waktu mengandung dulu, setiap kali kena kencing kotor, saya mesti akan minum air barli. Alhamdulillah berkesan sangat untuk lancarkan semula kencing. Hilang terus rasa pedih dan tak puas kencing.

Minuman barli ni juga jadi pengalas perut waktu morning sickness teruk hingga tak lalu makan dan minum.

Dan kalau demam pula, saya akan minum air barli yang diperah sedikit lemon. Kejap je kebah. Badan pun sedikit bertenaga. Boleh bagi pada anak-anak kecik juga.

“Cara masak barli ni pun mudah”

“Sejak saya kecik lagi, mak akan masak barli sekurang-kurangnya seminggu sekali. Biasanya memang dibuat minuman. Biji barli dimakan seperti bubur.”

Saya boleh ratah barli ni bercawan-cawan sampai tersandar kekenyangan.

Kakak ipar yang berbangsa korea pula suka tanak nasi dengan mencampurkan sedikit biji barli. Nasi yang ditanak begini ada sifat anti-kanser. Caranya jika masak 3 pot beras, nisbahnya 2:1. Iaitu 2 pot beras, 1 pot barli. Rendam dulu barli ya bagi lembut. Dan adjust kuantiti barli ikut kesukaan. Tak perlu ikut nisbah betul-betul.

Untuk wanita yang ada masalah keputihan berketul-ketul, amalkan minum air barli setiap hari okeh. InsyaAllah ini salah satu natural remedy terbaik selain dari makan yogurt dan citrus fruits.

Tu je sharing pagi ni.

Semoga bermanfaat.


Bila Geran Tanah Pusaka Banyak Nama, Bahagian Makin Kecil. Ni Cara Atasi Masalah Tu!

Pengurusan harta pusaka adalah suatu yang amat penting di dalam keluarga. Ia perlu dilakukan dan ditadbir dengan baik agar semua adik beradik tidak bergaduh disebabkan harta peninggalan orang tua.

Umpamanya  dalam bab tanah pusaka di mana gerannya adalah dikongsi oleh banyak penama. Bagaimana sewajarnya harus dilakukan?

Nak tahu lanjut, ikuti penerangan detail dari peguam ini. Jom semak.

BAGAIMANA HENDAK SELESAIKAN MASALAH TANAH PUSAKA YANG BANYAK NAMA DAN BAHAGIAN MAKIN MENGECIL?

1. Isu bahagian tanah pusaka geran kongsi yang semakin mengecil apabila penama asal meninggal dunia adalah isu yang banyak dihadapi oleh masyarakat kita hari ini.

2. Apabila penama asal meninggal dunia, bahagiannya akan di turun milk kepada waris- waris mereka.

3. Kesannya, di dalam geran tanah tersebut semakin banyak penama yang masing-masing akan memiliki bahagian yang semakin kecil saiznya.

4. Keadaan ini akan menyukarkan proses untuk mengurusniagakan dan membangunkan tanah tersebut. Bahkan ianya mungkin tidak lagi praktikal untuk dibangunkan termasuklah untuk dibuat pecah bahagian.

5. Ini kerana untuk melakukan sesuatu urusniaga atau membangunkan tanah tersebut, persetujuan daripada setiap penama adalah diperlukan.

6. Proses untuk mendapatkan persetujuan tersebut akan menjadi lebih sukar sekiranya ada penama yang tidak setuju atau tidak memberi kerjasama sepenuhnya.

7. Akhirnya tanah tersebut terbiar begitu sahaja. Masing-masing buat tak tahu dan enggan bertanggungjawab.

Bagaimana cara untuk mengatasi masalah ini?

Di sini saya gariskan beberapa cadangan yang mungkin boleh dilakukan:

I. Lantik seorang wakil kuasa (Power of Attorney – PA).

Lantik seorang wakil kuasa(PA) di kalangan penama tersebut yang boleh dipercayai yang akan dipertanggungjawabkan untuk menguruskan segala perkara berkaitan tanah tersebut.

Melalui cara ini semua penama akan tandatangan satu Surat Wakil Kuasa (PA) untuk memberi kuasa kepada wakil kuasa tadi untuk menguruskan urusan berkaitan tanah tersebut.

Pun begitu kuasa PA ini perlu diperhalusi dan dihadkan setakat mana yang perlu agar kuasa PA itu tidak terlalu luas sehingga menyebakan beliau salah guna kuasa termasuklah memindahmilikkan tanah tersebut kepada dirinya sendiri.

II. Semua penama jual bahagian masing-masing.

Semua penama jual bahagian masing-masing kepada seorang atau 2 orang penama yang berkemampuan dan banyak wang yang akan membeli bahagian- bahagian tanah tersebut.

Harga jualan sewajarnya mengikut harga pasaran semasa atau harga yang dipersetujui bersama.

Sekiranya PA telah ditandatangani, hanya penama yang membeli dan wakil kuasa sahaja yang akan tandatangan SNP dan Borang Pindah milik. Tak perlu lagi dapatkan tandatangan daripada semua penama. Pun begitu setiap penama wajar dimaklumkan sebelum proses jual beli dan pindah milik itu dilakukan.

Sewajarnya proses jual beli ini diuruskan melalui seorang peguam yang akan bertindak sebagai peguamcara urusan jual beli dan sebagai stakeholder untuk mengagih-ahihkan pembayaran harga jual beli kepada setiap penama mengikut bahagian masing-masing.

III. Tubuhkan koperasi atau syarikat anak beranak.

Tubuhkan koperasi atau syarikat anak beranak di mana tanah tadi akan menjadi aset kepada syarikat atau koperasi tersebut.

Melalui cara ini setiap waris akan diberikan sijil saham mengikut bahagian masing-masing dan tanah tersebut akan dimajukan atau diusahakan dengan sesuatu aktiviti yang dapat menjana pendapatan kepada syarikat atau koperasi tersebut.

Setiap setahun sekali, hasil keuntungan perniagaan daripada tanah tersebut akan dibahagi-bahgaikan kepada setiap penama mengikut bahagian saham masing-masing.

IV. Majukan tanah tersebut sebagai projek perumahan

Boleh juga majukan tanah tersebut sebagai projek perumahan sama ada melalui syarikat atau koperasi adik beradik yang ditubuhkan tadi atau boleh JV dengan pemaju yang dipercayai.

Jika majukan sendiri, boleh serah balik tanah tadi kepada kerajaan dan mohon dikeluarkan geran individu yang berasingan dan seterusnya boleh bina rumah atas tanah-tanah tersebut untuk dijual.

Hasil jualan sama ada akan dibahagi-bahgaikan mengikut bahagian masing-masing atau boleh dimasukkan sebagai pendapatan syarikat dan setiap penama akan dapat keuntungan setiap tahun hasil daripada pemajuan dan penjualan rumah rumah tersebut.

8. Walau apapun, ini hanyalah sekadar cadangan sahaja. Ianya mudah diperkatakan tetapi tidak mudah untuk dilaksanakan.

9. Perancangan yang teliti dan rapi serta sikap percaya satu sama lain dan saling jujur dan amanah di kalangan setiap penama dalam melaksanakan perancangan tersebut di atas amatlah diperlukan.

10. Sifat ego dan tamak haruslah dibuang jauh jauh. Jangan fikir untuk untang jangka masa pendek sahaja.

11. Yang penting, melalui cadangan ini masing-masing akan dapat keuntungan jangka masa panjang yang lebih besar dan berbaloi berbanding masing-masing berbalah soal berebut hak masing-masing terhadap bahagian masing-masing yang sekangkang kera tersebut.

Tepuk dada, tanya iman. Nak buat atau tak.


Bila Daun Inai & Daun Sireh Direbus, Banyak Manfaatnya Untuk Diminum. Orang Perempuan Patut Tahu!

Perkongsian daripada salah seorang pemilik akaun fb yang dikenali sebagai Norliza Mohd Salleh, cukup menarik. Beliau banyak berkongsi kebaikkan jamu dan petua orang lama untuk dimanfaatkan bersama.

Dan ini merupakan satu lagi perkongsiannya yang boleh dicuba sekiranya diri kita ataupun sesuai juga untuk diamalkan oleh  anak dara kita yang menghadapi masalah bau badan.

Umumnya, bau badan terjadi pada seseorang wanita bila berlaku perubahan hormon terutamanya yang baru mencapai aqil baligh. Pun begitu, tidak dinafikan masalah berat badan berlebihan juga boleh menimbulkan masalah badan berbau.

Jadi bagaimana cara untuk atasi bau badan ini?

Petuanya tidak susah, hanya menggunakan air rebusan sireh dan daun inai yang diminum secara konsisten. Untuk mengetahui lebih lanjut jom ikuti perkongsian daripadanya.

Tempoh hari seorang rakan mengadu bahawa anak gadisnya yang semakin meningkat remaja mengalami masalah bau badan serta punya masalah jerawat di badan akibat perubahan hormon.

Maka, saya mencadangkan anaknya meminum air rebusan sirih dan inai,
Petua turun- temurun ini sesuai juga diamalkan tak kira lelaki atau wanita.

Rebusan Daun Sireh Dan Inai

Bahan-bahan:

Daun Sireh -3 helai
Daun Inai – segenggam
Air – 3 gelas

Cara-cara:
1. Direbus kesemuanya degan api sederhana kecil dari 3 gelas menjadi 1 gelas

2. Tapis dan minum bila sudah suam. Diamalkan seminggu sekali. Lebih elok diamal setelah period.

Sesuai juga untuk:
Angin dalam badan
Cirit birit
Sengal-sengal badan
Sakit kepala/menyejukkan badan
Segarkan badan
Mengalami jerawat muka dan badan
Melicinkan kulit
Hilangkan gatal-gatal kulit


“So Sweet. Anak Dah Dua, Romantik Still Maintain.” Diana Danielle Sambut Hari Jadi Farid Kamil, Sederhana & Penuh Kasih Sayang!

Baru-baru ini Farid Kamil menyambut ulang tahun kelahirannya yang ke 40 tahun.

Walaupun diadakan secara sederhana dengan sambutan bersama isteri dan anak-anak namun tetap bermakna dan penuh kasih sayang.

Sambutan hari lahir itu dimuat naik oleh Diana Danielle menerusi laman instagramnya. Menerusi perkongsian tersebut, Diana memuat naik satu video di mana dia dan anak-anak Muhammad dan Nur Aurora menyanyikan lagu hari jadi buat Fraid Kamil.

Di dalam kapsyen yang dmuat naik itu, Diana menjelaskan kenapa ia dibuat beberapa hari lewat dari tarikh sebenar iaitu 5 Mei yang lalu. Menurut Diana, suaminya tiada di rumah kerana terbabit dalam penggambaran siti TV terbarunya.

Usai kepulangan suami tersayang, Diana menyediakan sepotong kek batik moden dengan lilin di atasnya untuk sama-sama meraikan hari jadi suaminya bersama anak-anak.

Apa yang istimewanya, selepas selesai menyanyikan lagu hari jadi, mereka sekeluarga sama-sama memotong kek tersebut kepada empat bahagian.

Farid kemudiannya menyuapkan sepotong untuk anak perempuannya Aurora, diikuti Muhammad dan kemudian isteri kesayangannya.

Selepas itu, giliran Diana dan anak-anak pula menyuapkan pada Farid. Sangat sweet dan penuh kasih sayang. Walaupun simple namun sambutan hari lahir yang cukup bermakna buat mereka sekeluarga.

Apa yang menyentuh hati apabila Farid kemudiannya memeluk anak-anak dan isterinya sambil mengucapkan terima kasih atas ingatan mereka terhadapnya.

Perkongsian tersebut membuatkan ramai yang tersentuh hati dan turut mengambil peluang mengucapkan ucapan hari lahir buat Farid Kamil.


‘Anak 10, Anak Seorang Ker, Setiap Cara Ibu Bapa Tak Sama Urus Anak. Itu Pilihan Peribadi’. Deep Perkongsian ini.

Tidak dinafikan mendidikan anak-anak merupakan cabaran besar buat ibu bapa. Jika salah didikan ia akan memberi impak kepada sahsiah anak-anak.

Jadi setiap ibu bapa mempunyai cara tersendiri untuk mendidik anak. Anak ramai atau tidak, semua itu bergantung kepada ibu bapa itu untuk mendidik anak-anaknya. Usah mempertikai cara kita dengan cara orang lain didik anak. Masing-masing ada cara tersendiri.

Sebagaimana perkongsian ini.

Aku baca la Kaka Ashraf kata dia penat sampai menangis jaga anak.

Tu takpa lah. Biasa.

Yang luar biasanya orang yang komen. “Baru jaga satu anak dah nangis”. “Baru sorang anak dah komplen penat”. “Orang dulu 10 anak elok je”.

Pada aku begini je. Tengok lah.

Memang ada orang anak dia 10, tapi dia okay je. Dia lebih suka biarkan anak dia belajar untuk urus masa dan diri. Tu pilihan peribadi.

Mungkin dia nak biar anak dia lasak dan memenuhi waktu dengan cara berdikari. Nak anak belajar dari pengalaman sendiri dan tegur bila dia nampak ada perkara yang kena perbaiki.

Tapi, bukan kata tak penat.Penat juga. Penat cara dia.

Ada juga orang anak cuma 1-2. Tapi penat dia tu tak boleh nak kata.

Sebab apa? Sebab dia ambik kira. Setiap satu benda.

Ada waktu bangun. Ada waktu makan. Ada waktu main. Ada waktu membaca.
Ada waktu untuk semua perkara. Dan untuk setiap satu perkara tu, dia pastikan dia berada di sana. Bersama-sama.

Tu belum kira yang jenis nak full breastfeed. Pam 3-4 kali sehari. Simpan susu. Panaskan susu. Sterile bekas susu.

Tak campur lagi jenis yang semua benda nak sihat. Makanan sihat. Udara sihat. Puri buat sendiri. Bubur buat sendiri. Roti buat sendiri. Menyapu mop rumah 3-4 kali sehari.

Lagi pulak jadi mak buat pertama kali.

Ada orang tak pertama kali pun tapi kalau setiap anak dia komit benda yang sama, sentiasalah penatnya serupa seperti kali pertama kekdahnya.

Kadang bukan pasal penat. Pasal kita rasa kita tak beri secukupnya. Pun boleh trigger juga.

Tak pun kita biasa aktif dan lasak ke sini sana. Bila pertama kali dapat anak, banyak aktiviti kena bertukar warna. Tu pun boleh menyentuh rasa.

Bukanlah maksudnya orang tu tak bersyukur dapat zuriat. Tapi, biasalah. Perkara baru. Banyak nak belajar ubah segala minat dan tabiat.

Kisah apa. Dia menangis pun kat bahu suami dia. Bukannya di bahu suami kita.

Apa pun, untuk membina keluarga bahagia, hargai setiap detik bersama anak-anak dan pasangan. Pastinya setiap yang kita rasa susah itu akan bertukar menjadi momen indah. Semoga muhasabah diri untuk menjadi ibu bapa yang dapat mendidikan anak-anak dengan baik.


“Saya Cuba Jadi Ibu Terbaik, Terima Kasih Sharnaaz.” Anggap Jodoh Tak Panjang, Nabila & Sharnaaz Sah Bercerai!

Kemelut rumah tangga Sharnaaz dan Nabila akhirnya menemui jalan penyelesaian apabila mereka sah bercerai. Pasangan ini sah bercerai pada 9 Julai lalu secara hakam di Mahkamah Rendah Syariah Wilayah Persekutuan.

Perkara itu disahkan, Noor Nabila dan menyifatkan keputusan tersebut di ambil dengan hati terbuka dan akur dengan ketentuan Ilahi.

“Saya syukur proses ini berjalan dalam keadaan saya dan Sharnaaz dalam hubungan yang baik. Jadi kita terima dengan hati terbuka dan akur ketentuan Allah SWT.

“Kami anggap apa yang berlaku jodoh tak panjang dan tak pernah fikir jodoh kami sampai di sini saja. Lagipun mana ada orang kahwin nak bercerai.

“Kami berdua berharap boleh bekerjasama dengan baik untuk besarkan anak tunggal, Jebat Jayden. Itu yang paling penting. Jayden tak perlu terkesan dengan apa yang terjadi antara kami. Kalau kami berdua boleh uruskan dengan baik, InshaAllah. Saya akan cuba apa terbaik untuk anak saya,” katanya eksklusif kepada Harian Metro.

Nabila berkata, dia tidak bermusuh dengan Sharnaaz sebaliknya mereka kini saling bertukar pendapat dan berkawan.

“Kami berkawan dan banyak berborak bertukar pendapat dengannya. Kami tak bermusuh. Ketika Sharnaaz datang jumpa anak, saya akan duduk sekali dan melayan seperti kawan.

“Saya cuba jadi ibu yang terbaik dan ingin berterima kasih kepada Sharnaaz. Saya juga masih dalam proses nak belajar apa yang terbaik untuk anak saya. Maklumlah ini anak pertama, jadi banyak yang saya tak tahu,” katanya.

Menurut Nabila, Sharnaaz adalah ayah yang baik kepada anak tunggal mereka apabila setiap hari datang melawat.

” Sharnaaz seorang ayah yang bagus. Hari-hari dia datang luangkan masa dengan Jayden. Itupun sudah buat saya sangat gembira.

“Yelah siapa lagi nak sayang anak kita betul-betul kalau bukan kami berdua,” katanya.

Terdahulu selepas pasangan itu gagal mencari kesepakatan, mahkamah menerusi Seksyen 47 (14) dan Seksyen 48 Akta Undang-Undang Keluarga Islam (Wilayah-Wilayah Persekutuan) 1984 mempunyai kuasa melantik dalam kalangan saudara-mara terdekat kedua-dua pihak iaitu dua penimbang tara (hakam) yang mempunyai maklumat berkaitan isu rumah tangga pemohon dan defendan.

Pasangan itu berkahwin pada 31 Mac 2017 di sebuah hotel di Petaling Jaya, Selangor dan hasil perkahwinan itu mereka dikurniakan seorang anak lelaki, Jebat Jayden yang bakal menginjak usia dua tahun Ogos ini.


Suami Wanita  Ini DIY  Bilik Kosong Jadi  Dapur Dengan Bajet RM200 Sahaja. Wow Cukup Menarik!

Untuk  mendekorasi kediaman tidak semestinya memerlukan modal yang besar. Janji anda kreatif dan bijak.

Terutama yang ingin mengubah suai ruang dapur agar nampak kemas dan menarik. Barulah bertambah semangat nak memasak kan.

Bismillah.

Actually rumah aku ni takde dapur (biasalah rumah orang have-have mana masak?). Jadi aku ubahsuai bilik kosong jadi dapur. Semua barangan yang digunakan adalah dari kedai eco RM2 dan Mr.Diy sahaja. Bajet keseluruhan lebih kurang RM200 termasuk wallpaper.

Takdelah wow sangat, janji nampak luas, bersih dan tak bersepah. Yang penting banyak benda suami DIY sendiri je hehe.

Setiap harga dan detail barangan ada pada setiap gambar. Wall paper beli kedai eco Rm2.


Betul Ke Anak Muda Hari Ini, Dapat Gaji RM4000 Sebulan Pun Masih Memilih Berhenti Kerja?

Isu ini timbul berikutan ada di kalangan anak muda yang mendapat gaji tinggi namun masih tetap memilih untuk berhenti kerja.

Itulah yang berlaku di tempat kerja anaknya sendiri. Daripada 50 orang yang masuk kerja sama-sama, namun akhirnya yang kekal tinggal adalah 18 orang, selebihnya memilih untuk  meninggalkan pekerjaan tersebut.

Anak sulung saya yang berusia 22 tahun bekerja dengan di bidang customer service dalam sebuah syarikat penerbangan di Pusat Bandar KL.

Beliau mula bekerja hampir setahun yang lepas. Boleh dapat gaji RM 3000.00 lebih sebulan. Ini sudah cukup bagus bagi orang yang berusia sepertinya dan masuk kerja hanya berbekalkan diploma dan kemahiran berbahasa inggeris. Suasana tempat kerja bagus. Kemudahan segalanya lengkap. Lokasi pun bagus kerana senang diakses dengan LRT.

Kumpulan yang masuk kerja bersama2 anak saya dulu 50 orang. Semasa sesi latihan selama dua bulan, 10 orang cabut. Apabila mula bekerja secara rasmi, setiap bulan ada yang cabut dan tinggal lagi 18 orang.

Sekarang syarikat penerbangan mula kembali sibuk. Kerja semakin bertambah. Syarikat mula mewajibkan kerja lebih masa (berbayar). Bayaran kerja lebih masa mereka bukannya RM 5 atau RM 10 satu jam. Berpuluh2 RM per jam. Boleh mencecah RM 250 jika kerja 8 jam sehari.

Mulai bulan Jun, syarikat mewajibkan semua staf OT satu hari seminggu di hari cuti mereka. Semalam 15 orang hantar surat berhenti. Alasan mereka syarikat melanggar kontrak. Janji kerja lima hari seminggu, sekarang kena kerja enam hari seminggu.

Saya beritahu anak, kamu jangan berhenti. Jangan terikut2 kawan. Kalau kamu berhenti saya tidak akan pedulikan kamu lagi dan jangan minta tolong apa2 dengan saya.

Tidak ada istilah langgar kontrak dalam hal ini. Kamu diminta bekerja pada hari cuti dalam keadaan berbayar. Dan bayaran bukan kecil. Gaji kamu akan jadi RM 4500 sebulan. Apa lagi yang kamu nak ?

Saya beritahu kepadanya, kerja perlu konsisten, ikhlas dan istiqomah. Untuk mendapat jawatan dan gaji yang lebih besar dimasa depan, kita perlu kerja kuat dan timba pengalaman dari sekarang. Apatah lagi kamu masih muda dan bujang. Jangan harap pangkat besar atau gaji tinggi akan datang bergolek. Kalau tidak dipecah ruyung mana hendak dapat sagunya ?

Alhamdullilah beliau beritahu saya tidak mahu berhenti dan tidak akan mengikut jejak rakan2 sekerjanya. Alhamdullilah juga, malam tadi beliau dapat emel daripada syarikat memaklumkan tentang kenaikan gajinya bermula bulan Mac 2022.

Kemana hala tuju anak-anak muda kita hari ini ?

Jika ada kerja yang baik, tempat kerja yang selesa, gaji yang bagus, masih lagi tidak puas hati. Apabila tidak ada kerja, kerajaan yang dipersalahkan.

Sebab itu saya tidak berapa bersetuju dengan kehadiran kerja seperti Grab, Food Panda dan penjual2 di lampu isyarat sekarang ini. Kerana ini akan melahirkan masyarakat yang tidak mahu maju ke depan dan budaya malas belajar. Jika sebagai kerjaya sementara, isi masa lapang atau sebagai pendapatan tambahan, tidak ada masalah. Sebagai kerjaya tetap tidak berapa baik untuk jangka panjang bagi diri sendiri dan negara.

Dunia pekerjaaan hari ini, majikan semua tidak betul walaupun bayar gaji mahal dan beri pelbagai kemudahan. Pekerja sentiasa betul, amanah dan jujur.


Atasi Bibir Kering Dan Merekah Waktu Puasa, Elakkannya Dengan Cara Mudah!

Antara yang selalu menjadi ketakutan kita ketika berpuasa adalah masalah bibir pecah dan merekah gara-gara tak cukup air.

Sebenarnya masalah bibir kering dan pecah-pecah adalah masalah biasa yang akan terjadi saat berpuasa. Mungkin tidak semua yang alami tetapi ada segelintir wanita pasti akan risau dengan masalah bibir yang sedikit ‘mengusik’ penampilan menjadikan kelihatan pucat dan kering.

Selalunya dikaitkan dengan punca tidak cukup minum air, tetapi ada juga faktor lain. Jangan risau kerana anda boleh atasi bibir kering sepanjang berpuasa dengan tip yang dikongsi:

Anda boleh buat pengelupasan kulit mati pada bibir seminggu sekali. Caranya mudah, basahkan bibir dengan air hangat. Kemudian gosok bibir anda dengan sikat gigi lembut. Jika takut cara ini akan lukakan bibir, gunakan produk pengelupasan khusus bibir. Biasanya bentuknya seperti lip balm. Produk ini dapat buang kulit mati dan bibir yang kering akan mudah mengelupas.

Untuk mencegah bibir kering, anda kena rajin menggunakan lip balm. Carilah pelembab bibir yang kaya lip balm, mengandung minyak alami dan SPF. Ini dapat menjaga bibir dari sinar matahari yang merupakan salah satu penyebab jadi bibir kering.

Makanan yang terlalu pedas dan masin menyebabkan bibir dan mulut menjadi kering. Kedua-dua makanan ini juga akan membuat anda cepat haus. Jadi hindari makanan ini waktu sahur dan buka puasa.

Suka sangat basahkan bibir dengan air liur, ya. Ini bukan cara yang bagus untuk basahkan bibir tetapi kesannya akan lagi keringkan bibir.

Madu merupakan bahan alami untuk mengatasi bibir kering dan pecah-pecah. Anda boleh terus sapu madu di bibir. Tetapi jangan pula curi peluang, goles dan jilat bibir ketika puasa boleh batalkan puasa anda. Seeloknya sapu madu sebelum tidur. Waktu bersahur, jangan lupa untuk minum sedikit madu. Selain mencegah bibir kering, madu juga memberikan kekuatan selama puasa.

Wanita-wanita cantik, anda tidak perlu lagi risau dengan masalah bibir kering keran tip ini sangat berkesan dan tidak memerlukan bajet besar untuk rawat bibir anda.


Cek Suhu Di Tangan Ramai Terpengaruh. Dr Ni Jelaskan Bahayanya, Sila Take Note!

Telah menjadi tugas kita ibu ayah untuk pastikan sebelum anak-anak dihantar ke sekolah, anak sihat dan diperiksa suhu badannya.

Hal ini penting sebagai prosedur awal dalam usaha saringan untuk mengelakkan berlakunya jangkitan covid-19.

Namun, tak sangka pula rupanya ramai yang terpengaruh dengan dakwaan infrared thermometer ini boleh jejaskan kesihatan otak anak kita.

Memahami detail hal ini, Dr Ahamd Luqman Bukhari ini beri penjelasan. Jom baca.

Ginilah saya selalu duk cek suhu Maimunah Solehah ni. Guna infrared thermometer macam ni je dan hala kat dahi.

Kalau demam, jangan harap nak lepas pergi sekolah. Hehe.

Tapi tak sangka pulak rupanya ramai yang terpengaruh dengan dakwaan infrared thermometer ni boleh jejaskan kesihatan otak anak kita.

Siap ada yang ikut bulat-bulat dakyah untuk cek suhu badan kat tangan. Aduh!

Infrared thermometer tu bukannya pancarkan sinaran berbahaya pun.

Waktu kita halakan thermoscan tu kat bahagian kepala, suhu infrared yang dibebaskan oleh temporal artery (salur darah) kat bahagian dahi tu sebenarnya yang diimbas oleh scanner kemudian diterjemahkan kepada angka bacaan suhu badan.

Tubuh kita yang bebaskan infrared tu ye, bukan sebaliknya.

Kalau perasan, ada jugak sebahagian infrared thermometer yang keluarkan cahaya merah. Tu cuma sinaran lampu biasa je untuk tunjukkan kat permukaan mana suhu diimbas. Tak perlu risau sebab ia tak kan tembus kepala anak kita.

Yang betul-betul bahaya ialah bila kita follow dakyah untuk baca suhu melalui nadi kat tangan sebab kita sebenarnya dah menyalahi cara penggunaan peranti tu sendiri.

Nanti bacaan tu jadi tak tepat dan berpotensi menyebabkan saringan tak berjalan dengan betul lalu mengakibatkan jangkitan terus tersebar.

Kan tak bagus macam tu.

Bab thermometer ni, KKM dah pun lakukan kajian. Infrared thermometer jenis yang menyukat suhu kat gegendang telinga dan di dahi tu dah dinilai dan disahkan selamat. Jangan risau ye, just pastikan peranti tu berdaftar dengan KKM.

Sebetulnya, kalau kita nak bacaan suhu lebih tepat, patutnya kena cek melalui mulut dan rongga anus. Tapi tak kan lah nak buat benda macam tu kat tempat awam kan.

Lagi pun nanti si kecil kita akan rasa tak selesa dan paling menakutkan, risiko jangkitan tersebar jadi makin tinggi sebab proses tu melibatkan sentuhan.

Tolong saya #kongsikan info ni dengan kawan-kawan yang lain ye.

Kita semua ni fronliner tau. Kita kena sekat jangkitan Covid19 ni dari terkena family kita dan dalam masa sama wajib jugak sekat penyebaran maklumat palsu supaya kita semua selamat.


Susah Nak Tawan Hati Ibu Mertua? Kenali Karakter & Tip Nak ‘Handle’ Mereka!

Dalam perkahwinan, bukan sahaja hati pasangan yang perlu kita jaga, tetapi keluarga pasangan juga perlu dijaga. Terutamanya hati ibu mertua, wanita pertama yang sayang pada pasangan kita.

Bila sentuh tentang ibu mertua ni, mesti para isteri sedikit gerun! Ye la, nak ambil hati mertua ni bukannya mudah. Nama pun sama-sama perempuan, mesti faham perasaan perempuan. Tak boleh kalau anaknya lebihkan isteri, kadang ibu mertua cemburu. Yang jenis easy going mudah lah! Yang senang makan hati ni, susah juga jadinya.

Sesuai bagi pasangan baru berkahwin ataupun masih belum faham rentak ibu mertua, jom ikuti perkongsian dari ahli terapi perkahwinan menerusi laman TikToknya @bondaumairahtaib telah berkongsi jenis-jenis ibu mertua.

3 JENIS KARAKTER MAK MERTUA YANG SUSAH

1. Ibu mertua yang suka bersaing dan cemburu

Jika anda dalam situasi ini, si isteri boleh berbincang dengan suami supaya apa-apa sahaja yang anda beli dan di mana sahaja kalian pergi, ajaklah sekali ibu mentua. Hal ini boleh membuatkan si ibu tidak merasa ada pesaing.

2. Ibu mertua yang suka campur tangan

Kalau anda selalu ada dalam situasi di mana ibu mentua suka masuk campur tangan hal rumah tangga anda, berbincanglah dengan suami supaya menasihati ibunya. Suami kena memainkan peranan supaya ibu tidak kecil hati.

3. Ibu mertua rasa “bukan menantu pilihan”

Jika si isteri merasakan bahawa dia bukan menantu pilihan, tidak mengapa. Jalankan tugas anda sebagai isteri dengan baik supaya ibu mentua dapat tengok sendiri antara kaca dan permata.

Bukan sahaja tip untuk yang sudah berkahwin, yang belum berkahwin juga ada tipnya.. Jangan jemu untuk berdoa supaya dikurniakam ibu mertua yang baik.

Tambahan itu, jangan juga lupa untuk mendoakan diri kita supaya dikurniakan hati yang lapang dan tenang. Diharapkan perkongsian ini serba sedikit dapat membantu anda.

Jom tonton kisah Hikayat 1001 Malam yang dibawakan oleh Bintang Kecil.

Agak-agak, menu apa yang best eh kat Jollibee? Haa meh tengok Zira Review!

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Ini Cara Elak Anak Buat Drama Air Mata Lalu Kedai Mainan. Ayah Ni Kongsi Tip, Lucu Tapi Menjadi!

Perkongsian seorang bapa yang cuba mengalih perhatian anak ketika lalu di hadapan kedai mainan meraih perhatian ramai.

Video tersebut dimuatnaik menerusi laman tiktok lelaki berkenaan membuatkan ramai terhibur tetapi tip tersebut rupa-rupanya menjadi.

Menerusi perkongsian tersebut, si ayah kelihatan mendukung anak perempuannya itu dan berlari sambil menutup mata kanak-kanak itu.

Anak yang ditutup pandangannya seketika dan hanya selepas melalui kedai tersebut barulah diturunkan semula dan berjalan seperti biasa.

Pelbagai reaksi dan komen dikongsikan oleh warganet lain. Ada yang mengatakan mereka menggunakan idea yang sama.

Tak kurang yang berkongsi tip yang dilakukan mereka termasuklah menolak stroller anak atau troli laju-laju, sanggup buat U turn atau cari jalan jauh sikit dan sebagainya.


“Seksa Juga Covid-19 Ni”, Wawa Zainal Mohon Followers Kongsi Tips Hilangkan Sakit Tekak

“Seksa juga COVID-19 ni,” demikian luah Wawa Zainal yang baru tiga hari lepas disahkan positif COVID-19.

Wawa memberitahu dia disahkan positif COVID-19 selepas menjalani penggambaran untuk produk baharu keluarannya.

“Sebenarnya tiga hari lepas saya ada penggambaran dan balik rumah saya demam. Buat ujian kendiri keputusan negatif dan saya ingat saya hanya penat sebab tak cukup tidur.

“Bila masih demam saya buat lagi ujian COVID-19 sekali lagi semalam dah ia menunjukkan positif.

“Tak pasti saya dapat dari mana kerana setahu saya tiada kontak rapat,” katanya kepada Astro Gempak.

Wawa memaklumkan perkara itu selepas dihubungi menerusi aplikasi WhatsApp berkaitan posting di Insta Story miliknya.

Selebriti & juga usahawan jelita ini turut berkongsi di laman Instagramnya bahawa gejala yang dialami iaitu sakit tekak dan sendi sakit tekak sangat menyeksakan. Justeru ibu kepada empat orang anak ini memohon followers Instagramnya berkongsi tips untuk hilangkan sakit tekak yang dialami ketika COVID-19.

covid yg wawa rasa skg ni dia serang tekak n sendi ya. ya tuhan sakit xleh bawak bincang

korang ada tips tak nak hilang kan sakit tekak yg macam di siat2 pisau ni😌

Antara beberapa tips mengurangkan sakit tekak ketika dijangkiti COVID-19 yang dikongsi oleh followers Wawa.

Keluarga mendoakan supaya Wawa Zainal segera dikurniakan kesembuhan dan dapat kembali memeluk anak-anak dan suami tercinta.

WEBINAR SAYANG ANAK KETAT-KETAT

Sertai Webinar Keibubapaan PERCUMA tahun ini secara virtual. Pastikan setiap ibu bapa join webinar ini kerana anda bukan sahaja dapat belajar pelbagai ilmu keibubapaan daripada speaker-speaker jemputan tetapi juga berpeluang menang hadiah cabutan bertuah.

Webinar ini menjemput speaker-speaker hebat dalam bidang keibubapaan termasuk Prof Madya Dr Nik Salida, Ibu Rose, Dr Ahmad Rostam, Puan Maryam Jamadi dan Puan Azlina Roszly. Mereka akan membincangkan pelbagai topik berkenaan perkembangan anak, menjadi ibu bapa hebat, tip mendidik anak dan bermacam lagi.


Ibu Kena Buat 11 Cara Ni, Kalau Nak Anak Baik & Bijak!

Sebagai  seorang ibu sudah semestinya kita mengharapkan anak yang kita lahirkan akan menjadi seorang yang baik dan berjaya dalam hidup.

Namun sejujurnya,  tanggungjawab mendidik anak ini bukanlah suatu tugas yang mudah.

Dalam hal ini, kita sebagai ibu perlu lakukan beberapa usaha dan perlu jadikan amalan agar konsisten dan berpanjangan dalam mendidik anak-anak.

Untuk itu,  di sini ada 11 pesanan daripada pakar motivasi terkenal Profesor Dr. Muhaya dalam mendidik anak-anak yang boleh kita jadikan panduan bersama.

1. Kirimkan bacaan Al Fatihah

Jika tiba-tiba teringatkan anak, kirimkan bacaan Al Fatihah. Sampai ke ayat “iyyakanakbudu waiyyakanastain” – yang ertinya “Hanya kepada Mu kami sembah dan hanya padaMu pohon pertolongan” mintalah apa-apa hajat masa itu yang ada hubung kait dengan anak yang kita ingat.

Habiskan bacaan surah Al Fatihah, doakan semoga anak kita diberi kefahaman yang sebenarnya dalam urusan agamanya, memiliki ilmu yang bermanfaat dan serahkan urusan anak kepada Allah untuk menjaganya.

2. Doa & pandang wajah anak

Pandang wajah anak semasa dia tidur dan ucapkan bahawa, “ibu hendak (nama anak) jadi anak yang soleh sayang!. Cubalah amalkan sewaktu anak tidur kerana waktu ini kita sedang bercakap dengan rohnya. Setiap ucapan ini adalah doa dan Allah Maha mendengar lagi maha melihat.

3.Solat hajat di sisi anak

Ketika bangun solat malam, solatlah hajat di sisi anak. Solat dalam bilik anak, dekat dengannya. Jika kita selalu melakukannya dan selalu memberitahu anak yang kita sering mendoakannya, dia akan merasai satu ikatan kasih sayang hakiki yang kita amat sayangkan dirinya serta mahu dia menjadi anak soleh.

4. Minta dikasihani

Ucapkan setiap masa bahawa kita sedang menunggu panggilan Allah. Jika dia tak menjadi anak yang soleh bermakna dia tak sayangkan  ibu bapanya dan tentunya kita akan merana di alam barzah nanti.

5. Peluk dan cium anak selalu

Selalu peluk anak walaupun dia sudah besar, sebagaimana kita menatangnya semasa kecil. Peluk dan cium sambil bisikkan padanya yang kita bangga mempunyai anak sepertinya.

6. Maafkan anak

Maafkan anak  setiap masa walaupun perbuatannya amat melukakan hati. Muhasabbah diri, mungkin kesilapan yang anak lakukan itu adalah kerana dosa-dosa kita di masa lampau.

7. Jaga tutur kata & minta Maaf

Jaga tutur kata kita, jangan sekali-kali ucapkan perkataan yang boleh melukakan hati anak. Jika ini berlaku kerana tidak sengaja, cepat-cepat cari masa yang sesuai untuk minta maaf pada anak. Mengakulah itu kelemahan kita tapi kita marah kerana dia buat salah, bukan bermaksud membenci.

8. Amalkan membaca ayat 40 Surah Ibrahim

Supaya kita, anak dan zuriat termasuk dalam golongan orang-orang yang tetap mendirikan solat. [Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.]

9.Tekankan kemuliaan peribadi

Selalu ingatkan anak bahawa tidak guna ada pangkat, belajar tinggi, hatta menghafal Quran sekalipun jika tidak mempunyai peribadi yang mulia. Allah tak memandang wajah yang cantik tapi memandang hati yang cantik. Allah tak sayang, manusia pun tak suka.

10. Berdoa ketika membasuh beras

Sewaktu membasuh beras niatkan “Ya.. Allah lembutkanlah hati anak-anak ku sebut nama dia…..untuk faham agamanya.” Kenapa anak perlu faham agama? Kerana anak yang tak faham agama boleh bawa ibu bapanya juga ke neraka.

Basuh beras lawan jam ( seperti bertawaf ) sambil selawat kepada Nabi Muhamad S.A.W.  Sewaktu melakukannya kerja ini hati jangan lalai dan ingat kepada Allah selalu.

11. Ucap kata-kata positif

Sebagai ibu bapa, kita perlu memberi kata-kata positif kepada anak. Apabila memarahi anak-anak, jangan sesekali mengeluarkan kata-kata negatif. Tindakan ini membuatkan anak jadi seperti yang kita ucapkan.


Nak Bercuti Di Pulau Pangkor, Hadam Dulu Tips Ni Agar Lancar Percutian Seisi Keluarga!

Mengambil kesempatan bersempena musim cuti sekolah ini, menarik juga jika kita seisi keluarga pergi bercuti ke Pulau Pangkor. Sebuah pulau yang terletak di negeri Perak dan cukup terkenal sebagai pulau yang cantik  dengan dikelilingi oleh pantai-pantai yang indah. Antaranya adalah seperti Pantai Nipah, Pantai Coral dan yang lainnya.

Pun begitu, sebelum berkunjung ke Pulau Pangkor bersama seisi keluarga, elok juga ketahui tip untuk bercuti di sana sepertimana yang dikongsikan oleh Sis Hawa di media sosial.

Menurutnya ada 5 tips untuk bercuti di Pulau Pangkor dan semoga ianya memberi manfaat kepada anda yang pertama kali ini berkunjung ke sana.

5 Tips untuk bercuti di Pulau Pangkor

#1 – How to go Pulau Pangkor?

Cara nak ke pulau pangkor tidaklah terlalu susah. Untuk pergi ke Pulau Pangkor, kita perlu menaiki feri. Jangan risau kerana terdapat banyak feri yang beroperasi seawal 6.30 pagi hingga lewat petang. Perkhidmatan feri yang bermula dari pagi hingga ke malam ini sangat memudahkan pelancong. Ada dua terminal feri untuk ke Pulau Pangkor. Terminal asal adalah Jeti Lumut. Jeti Lumut ini sudah lama dan masih berfungsi hingga ke hari ini. Selain jeti Lumut, ada juga terminal baru iaitu Kompleks Jeti Marina Island. Kompleks Jeti Marina Island yang baru di bina ini kedudukannya adalah lebih hampir dengan Pulau Pangkor. Untuk harga feri pergi balik antara Marina – Pangkor – Marina hanyalah dalam anggaran RM14 seorang untuk pergi dan balik.

#2. Pilih tarikh yang sesuai

Pulau Pangkor tidak seperti pulau-pulau yang terletak di kawasan pantai timur. Pulau Pangkor cukup strategik dan sepanjang tahun boleh datang bercuti ke sini. Cuma, kena pilih tarikh yang sesuai supaya tidak bertembung dengan tarikh cuti umum.

Andainya terpaksa datang bercuti hanya pada waktu cuti umum itu juga, terpaksalah berdepan dengan waktu puncak musim cuti sekolah dengan jumlah pengunjung yang agak ramai.

#3. Tentukan cara dan kenderaan untuk ke sana

Jika mahu bawa kereta atau motor terus ke pulau, boleh gunakan khidmat feri kargo untuk bawa kereta atau motor ke pulau tersebut. Ada 3 bot kargo yang menyediakan perkhidmatan sebegini iaitu Bot Kargo Ah Seng, Bot Kargo Hua Wei dan Bot Kargo Jeti Marina.

#4 – Ketahui tempat menarik di Pangkor

Di Pulau Pangkor ini ada banyak juga kesan peninggalan sejarah. Pemandangan di sini juga cantik. Kerana itu terdapat banyak tempat-tempat menarik di Pulau Pangkor. Pastinya percutian sekeluarga akan lebih sempurna.

Antara tempat-tempat menarik di Pulau Pangkor Perak yang boleh dikunjungi adalah :

Kota Belanda

Pulau Sembilan

Batu Bersurat

Tortoise Hill

Galeri Panorama Pangkor

Pantai Teluk Nipah

Pekan Pangkor

Teluk Ketapang

Masjid Terapung Pulau Pangkor dan banyak lagi.

#5 – Listkan aktiviti siang dan malam di Pulau Pangkor

Percutian waktu siang di Pangkor boleh dipenuhi dengan aktiviti yang pelbagai. Antaranya ronda-ronda sekitar pekan Pangkor, lihat nelayan menangkap ikan guna pukat tarik, lihat penduduk setempat usahakan perniagaan ikan kering, lakukan aktiviti snorkeling di Pulau Pangkor, naik bot di Pulau Pangkor untuk keliling pulau dan banyak lagi.

Untuk aktiviti malam di Pulau Pangkor ini pula, boleh berjalan di persisiran pantai, bina unggun api sambil berbbq, nikmati makan malam menu ikan bakar di restoran Shema Hashim Pulau Pangkor dan lain-lain lagi.

Dengan pelbagai aktiviti yang ada siang dan malam di Pangkor, pastinya pengalaman percutian selama tiga hari dua malam di Pulau Pangkor akan terasa sangat pantas.